Gabonetarako, hamaika aukera Getxon - Hiruka.eus\n2016-12-14 13:50 Gabonetarako, hamaika aukera Getxon\nEguberria ate joka dago eta horregatik Getxoko Udalak hainbat jarduera bultzatu du, kaleak, dendak eta ostalaritza dinamizatzeko. Getxolandia Gabonetako haur-parkea ez da faltako, ezta ume-antzerkia eta Olentzeroren eta Errege Magoen ohiko kalejirak ere. Horrez gainera, 16 kirol campus eskainiko dira, besteak beste. Jarduera horietako asko euskaraz izango dira.\nOlentzeroren kalejira, artxiboko irudian. © GETXOKO UDALA\nAurten ere, iratxoak ibiliko dira kaleetan barrena, musikagaz lagunduta, haurrakaz hizketan, dendetara sartuz eta jendeari galdezka, erosketak non egiten dituzten eta erosketak Getxon zergatik egiten dituzten. Pertsonaia horiek ikuskizunetarako eta Getxolandiarako sarrerak emango dituzte, Gabonetako opariak udalerrian erosten dituztenen artean.\nTabernen ordutegia handituko da\nIragan barikutik, abenduak 9, eta urtarrilaren 6ra arte, Getxoko Udalak ostalaritzako lokalak zarratzeko ordutegia zabalduko du. Izan ere, araudiak baimentzen duen gehienezkora zabalduko du ordutegia ostalaritzako 2., 3. eta 4. taldeetako establezimenduetan, Gabonetan sektore horretako jarduera ekonomikoa laguntzeko asmoz.\nAparkalekua, Romo herri-ikastetxean\nAurten ere, Romo Herri Ikastetxeko patioa ohiz kanpoko aparkaleku publiko gisa erabiliko da Gabonetan. Hala, abenduaren 24tik, zapatua, 16:00etatik aurrera, eta 25era, domeka, 22:00ak arte, aparkatu ahalko da bertan. Ordutegi berbera izango da abenduaren 31etik urtarrilaren 1era eta urtarrilaren 5etik 6ra. Aparkaleku gisa erabiltzeko ordutegia amaitu ondoren bertan lotu diren autoak garabiak eramango ditu.\nAurten, Udalak 60.000 euro inbertitu ditu gabon-argien instalazio eta mantentze-lanetan, Getxo Enpresa Merkataritza, Ostalaritza eta Zerbitzuen Elkarteari diru-laguntza emanez. Beste 44.972 euro inbertitu ditu udalerriko sarrera-irteeratan eta interesdun publikoko beste leku batzuetan apaingarriak ipintzeko.\nErakusleiho-lehiaketa, gabon-bolak eta Ginkana\nGetxo Enpresak ere hainbat jarduera antolatu du, Udalaren laguntzagaz. Erakusleiho lehiaketak XXVI. ekitaldia ospatuko du, nobedade bategaz: Getxoren gizarte kultura-artekotasuna hobeto islatzen duen erakusleihoarena. Aurten inoiz baino opari gehiago banatuko dute 33 denda eta enpresentzat eta herri bi epaimahaikide gisa aritzen diren bezeroentzat. Sari-banaketa abenduaren 20an egingo da.\nHorrez gainera, hogei bat enpresak eta dendak gabon bolak oparituko dituzte abenduaren 23ra arte, barikua, gutxieneko 10 euroko erosketa edo kontsumoa egiteagatik (enpresa bakoitzak bola bildumako modelo desberdin bat izango du); eta jaiegunen aurretik, aktore profesionalek, superheroiz mozorrotuta, "performanceak" egingo dituzte, denda-gune nagusietan.\nAzkenik, III. Ginkana antolatu dute herriko enpresek. Dohainik parte hartu ahalko da, banaka zein taldeka, hilaren 16 eta 17an.\nAlgortako dendak, "eguberri kreatzailea" eta sariak\nAlgortako Dendak salerosle-elkarteak eguberria berritu gura du proiektu baten bitartez, txikienen laguntzagaz: Zirri Marra tailerra. Egitasmoan parte hartzen duten saltokiek euren erakusleihoak apaindu dituzte, txikiek proposatutako apaingarriakaz. Ekimen horretan parte hartzen duten saltoki denek, Algortako beste batzuekaz batera, Gabonetako zozketa bat ere antolatu dute. Hala, 300 euroko hiru sari emango dituzte, parte hartzen duten establezimenduetan gastatzeko. Getxolandia\nUmeak Getxolandia noiz zabalduko zain daude. Abenduaren 23tik urtarrilaren 5era, Haurrentzako Gabonetako Parkea izango da Areetako Xake plazan. Umeek Gabonetako oporrez goza dezaten, Getxolandiak jolas eta atrakzio ugari eskainiko dizkie.\nOlentzeroren kalejira eta Errege Magoen desfilea\nOlentzeroren batzordeek eta dantza-taldeek hainbat jarduera antolatu dute abenduaren 17tik 24ra bitartean, auzoz auzo. Kalejiren ibilbideak eta beste jarduera batzuk ezagutzeko udal webgunera jo daiteke.\nHalaber, Ekialdeko Errege Magoek ohiko kabalgata egingo dute eguen arratsaldean, urtarrilak 5, udalerriko kaleetan barrena. Ondoren erregeen harrera-ekitaldia egingo da.\nGabonak Itzubaltzeta/Romoko kultur etxean\nItzubaltzetako kultur etxeak proposamen ludikoak antolatuko ditu berriro, 3 eta 12 urte bitarteko umeentzat. Abenduaren 26an, 27an, 28an, 29an eta 30ean eta urtarrilaren 2an, 3an eta 4an egingo dira ekintzak: sukaldaritza tailerrak, txotxongiloak, plastilina, mozorroak, txapak, gabon objektuak, fantasiazko postalak, imitaziozko bitxiak eta irudimena eta sormena garatzeko jarduerak.\nHaur-antzerkia Abenduaren 28an, eguaztenean, "Titirikontu kontari" antzezlana eskainiko du Gorakada taldeak Areetako Andrés Isasi musika-eskolan, 18:00etan. Euskaraz izango da, 3 eta 7 urte bitartekoentzat.\nHurrengo egunean, hilak 29, eguena, "Pinocchio" antzeztuko du La Baldufa taldeak, ordu eta leku berean. Oraingo honetan, gaztelaniaz antzeztuko dute, 6 urtetik gorakoentzat. Bi saioetarako sarrera 5 eurokoa da.\nGabonak Kukupraka ludotekan eta GauEgun gaztelekuan\nAreetako Eskoletako plazan dagoen ludotekan, aisialdirako hainbat ekintza antolatuko dute 5 eta 11 urte bitarteko umeentzat: jokoak, tailerrak, lankidetza-jolasak eta mota askotako dinamikak. Abenduaren 26tik 30era eta urtarrilaren 2tik 5era izango dira jarduerak, 10:30etik 13:30era. Doakoak dira eta lekuak mugatuak dira. Ludotekak, Areetako Olentzeroren Batzordeagaz batera, umeentzako parkea antolatu du abenduaren 23an: tailerrak egingo dira, puzgarriak izango dira, magia saio bat eta Pepa eta Kutxo pailazoak. Tailerra Ludotekaren ohiko ordutegiaren barruan antolatuko da, hau da, 17:00etatik aurrera, plazan.\nHalaber, Algortako Urgull kaleko gaztelekuan, Gabonetako eskulan-tailerrak egingo dituzte eta kalera aterako dira giza futbol-mahai bat antolatzeko hilaren 27an, martitzena, 16:00etatik 20:00ak arte, Itzubaltzeta/Romoko Santa Eugenia plazan. Gura duenak parte har dezake.\nBizarra Lepoan euskara-elkarteak ere Bapiruke koloniak antolatu ditu berriro euskaraz. 5 eta 12 urte arteko umeek hainbat jardueretan (tailerrak, jolasak, irteerak…) parte hartuko dute abenduaren 26tik urtarrilaren 5era. Algortako Juan Bautista Zabala eskoletan eta Romo herri-ikastetxean egingo dira koloniak. Inskripzioa egiteko epea itxita dago daborduko.\nGetxo udalerriko hainbat kirol elkartek 16 campus eskainiko dituzte Gabonetan, honako modalitate hauetan: gimnastika erritmikoa, askotariko kirola, saskibaloia, igeriketa, tenisa, futbola, irristaketa, boleibola, skate, jiu-jitsu eta xakea. Campusek Getxo Kirolak udal erakundearen babesa dute.\nGabonetako kirol campusetan izena eman daiteke daborduko\nBapiruke Gabonetako kolonien matrikulazioa\nMaiatzaren 10ean, Txoborro Magoaren ikuskizuna\nEtorri gurekin Getxoko toponimia ezagutzera\nApirilak 28, Ustrukutarron hitzordua\nUnai eta Julio, manitoak!\nBertso-doinuak eta kantakera-ikastaroa!\nGetxoko kaletegiak omendutakoen gaineko liburua aurkeztuko dute gaur\nBadator 6. Berbodromoa!!!\nUmeei begirako bost film emango dituzte, Areetan\nGetxoko historian emakumeek egindako ekarpena aztertuko dute\nDantza Plaza ekimena abiatuko dute gaur Getxoko dantza-taldeek\nBarne Barnetik Fest jaialdia egingo dute bihar, Txorimalo gaztetxean\nHerri honen ilusionistak zaretelako… Eskerrik asko!\nNaturaren garrantziaz berba egin dugu\nZuek bai zaretela gure ilusionistak


Aipamena. Gorputz hezkuntzaren oinarriak lehen hezkuntzarako (I - II Bol.) - Euskonews\nEgilea: AA.VV. Argitaletxea: UPV/EHU Orrialde kopurua: 1.084 ISBN: 84-8373-507-5 Ezaugarriak: Atleta eta kirolari ona izan delako soilik Gorputz Hezkuntzako irakaslea den edonork, hezkuntza-mailako erabaki arrazoituak eta jakinaren gainean hartzen dituen profesional bat izatera pasatzeko bide luzea egin beharra dauka, eta iraganbide horretan kontzeptuak, jarrerak eta esku-hartzeko estrategiak ebaluaziora jarriak izango dira, aldatzeko posibilitatearekin. Gaur egun, jakite artistiko hutsean edota esperientzia pertsonala aski dela pentsatzean oinarritutako irakasleen jardunak beste era bateko jarduketekin, egunetik egunera funts eta gogoeta sendoagoz hornitutako jardunekin ari dira ordeztuak izaten. Eskari sozialen presioak, ikasleen ikaskuntza-prozesuen eta gaitasunen ezagutza gero eta hobeak, eta arlo honetan diharduten pertsonen profesionalizazio gero eta handiagoak irakasle-multzo berritzaileagoa eta kritikoagoa dakar egunetik egunera. I. Liburukia: 1. Gorputz hezkuntza: oinarritze teoriko eta pedagogikoa. 2. Gorputz hezkuntzako zereginak lehen hezkuntzan. 3. Kirol-ikaskuntza. 4. Garapen motorea eta bere implikazio didaktikoa. 5. Haurren hazkunde eta garapena. 6. Umea, bere gorputza eta jarduera fisikoa. 7. Gorputz hezkuntza eta osasuna lehen hezkuntzan. 8. Hezkuntza psikomotorea eta sentsoriomotorea haurtzaroko lehen etapetan. 9. Gorputzaren kontzientzia. 10. Ekintza motoreen leku-denvorazko antolamendua. 11. Gorputza eta mugimendua adierazpen-bide bezala. 12. Gorputz adierazpenaren-oinarrizko osagaiak. 13. Erritmoa eta mugimendua. 14. Oinarrizko trebetasun eta abilezia motoreak. 15. Oinarrizko trebetasun motoreen garapena. 16. Oinarrizko gaitasun fisikoak. 17. Haurren gaitasun fisikoen garapena. II. Liburukia: 18. Haurren jolasa. 19. Jolasten ikasi eta jolastuz ikasi. 20. Jolas eta kirol tradizionalak. 21. Kirola gorputz hezkuntzaren barruan. 22. Kirol-hastapenak eskolan: talde-kirolak 23. Kirol-hastapenak eskolan: atletismoa. 24. Kirol-hastapenak eskolan: trebetasun gimnastikoak. 25. Jolasar eta kirol-jarduerak natur ingurunean. 26. Ingurune naturalean jarduerak burutzeko teknika espezifikoak. 27. Gorputz hezkuntzaren helburuen egituratzea lehen hezkuntzan. 28. Kurrikuluaren diseinua. 29. Metodo didaktikoak gorputz hezkuntzan. 30. Gorputz hezkuntzaren ebaluaziorako orientazioak lehen hezkuntzan. 31. Programazioa. 32. Gorputz hezkuntzako klasea.\nReseña.Morfología del verbo auxiliar vasco:(compendio/índice/index)\nAipamena.Literatura Terminoen Hiztegia\nReseña.Lan Harremanak 16: El debate sobre la flexiseguridad. Malgutasuna versus egonkortasuna\nAipamena.Jorge Oteiza:Jenio hutsa\nAipamena. Badok 13


Mintzatzu, ikasi, gozatu – Ikasle eta irakasle\nMintzatzu, ikasi, gozatu\nHalaxe irakurri nuen lehengoan kaletik nindoala iragarki batean, ingelesez. Urrutitik horiexek ziren ondo ikusten ziren hitzak, letra handian idatzita baitzeuden. Lelo ona, pentsatu nuen, ikasi eta gozatu elkartzen dituen ikuspegiak.\nHurbildu ahala, testu gehiago ikusi nuen. British Councilek egindako propaganda zela lehenengo, ikurra agertzen baitzen. Neure kolkorako pentsatu nuen kanpaina interesgarria zela. Baina, ondoren, letra txikiagoz, ume eta nerabeentzat zela. Hasiera batean gazteentzako ikuspegi hori helduentzat zabaldu ote daitekeen galdetu nion neure buruari, eta handik lasterrera erantzuna: lelo bera helduentzako ikastaroetarako ere bai (tira, “heldu” gaztea zen modeloa)\nOngi etorri, beraz, ikaskuntza modu erakargarrian planteatzeako asmoa (halaxe izango ahal da!) Gozatu, alegia, nahiz eta pertsonaren helburuak, zilegi izateaz gain, serioak izan. Bai bai, letra odolaz sartu ohi zen, baina modu hoberik badago, ezta?\nPosted on 2014/09/18 2014/09/18 Author Iñaki MuruaCategories bitxikeriak, hizkuntzak, ikasleakTags gozatu, haurrak, helduak, ikasi, ingelesa, nerabeak, usteak\nOne thought on “Mintzatzu, ikasi, gozatu”\nPingback: Zer gozatu? (edota nola gozatu) | Ikasle eta irakasle\nPrevious Previous post: Reyes Prados, Sevillan jaiotako euskalduna\nNext Next post: Zer gozatu? (edota nola gozatu)


Labuan Fundazioa Itsasaz kanpoko enpresen eraketa eta onurak\nLabuan Fundazioa erakunde juridikoa duen aparteko pertsona juridikoa da. Fundazio batek bere propietateak kudeatu ditzake legez kanpoko helburuetarako eta ongintzazkoak edo karitatekoak ez direnak izan daitezke.\nOinarriak arautzen dituzten legeak hauek dira:\n• Labuan Fundazioen 2010 Legea\n• Labuan Finantza Zerbitzuen eta Baloreen 2010 Legea\n• Labuan Islamiar Finantza Zerbitzuen eta Baloreen 2010 Legea\nLabuan uhartea Malasia Ekialdeko kostaldean kokatuta dago Malasiako Sabah estatuaren kostaldean. Izen ofiziala "Labuan lurralde federala" da. Malaysiaen barnean, Britainia Handiko kolonia izan zen 1848-etik 1946 arte.\nLabuan Fundazioak abantaila hauek ditu:\n• Atzerriko Parte-hartze Osoa: Atzerritarrek fundazioak eraiki ditzakete mundu osoan kokatutako atzerriko fundatzaile, onuradun, zuzendaritza eta ondasunekin.\n• Gutxieneko Zergak: Gaur egun gehienezko zerga $ 6,600 USD soilik da. Oharra: AEBetako zergadunek eta errenta globalaren gaineko zergak ordaintzen dituzten beste guztiek errenta guztiak deklaratu behar dituztela beren gobernuek.\n• Privacy: Sortzailearen, onuradunen, ofizialen eta zinegotzien izenak ez dira inoiz erregistro publikoetan sartu.\n• Formazio azkarra: Fundazioa sortu eta bi egun baliodunen barruan erregistratu daiteke.\n• Aktiboen Babesa: Eusten duen ondasun oro fundazioaren jabetzakoa da. Sortzailearen eta onuradunen hartzekodunek ezin dituzte aktiboak bahitu.\n• Higiezinen Plangintza: Fundazio pribatu guztietan bezala, ondasunen antolamendurako egitura ezin hobeak dira familia aberatsek ondasunen onuradun izan nahi duten etorkizuneko belaunaldiei (oinordekoei) zigor eta oinordetza legeen bidez joan gabe.\n• English: Labuan Britainia Handiko Kolonia ohia zen, ingelesa bere hizkuntza ofizialetako bat baita.\nLabuan Fundazioaren izena\nFundazio batek ezin du Labuanen edozein pertsona juridikoren izenaren antzekoa edo antzeko baten izenik hautatu.\nIzena "Fundazio" hitzarekin amaitu behar da, beste pertsona juridikoekin nahasmena ekiditeko.\nFundazio bat inskribatzeko eskaerak Enpresa Erregistratzailean aurkezten dira 2010 (LFA) Labuan Fundazioen Legearen arabera hartutako inprimakiak fundazio gisa erregistratzeko eta fundazioaren idazkariak deklarazioan. Sortzailearen, onuradunen, ofizialen eta zinegotzien izenak eta ondasunen deskribapena ez dira erregistro publikoetakoak.\nFundazioen funtzio administratibo eta operatiboak kontratuen legeen arabera egiten dira fidagarritasunaz gain. Beraz, gobernu-agiriak bere gutuna eta artikuluak dira.\nLabuan-eko fundazioek gobernuari eta nola kudeatzen duten azaltzen dute.\nFundazio baten artikuluak konpainiaren estatutuen antzekoak dira, nola funtzionatzen duen deskribatzen du bere zuzendaritzaren eskumen, erantzukizun eta betebeharrekin batera.\nFundazioa sortzen duen pertsona edo pertsona juridikoa "fundatzailea" deitzen da. Fundatzaileak edozein herritan izan daitezke eta bizi dira. Fundatzaileek gutuna eta artikuluak nahi duten adina diskrezio erabiltzen dute fundazioaren helburuak deskribatzeko, hasierako aktiboak eta nola emango diren etorkizuneko aktiboak, onuradunek ondasunen gaineko eskubideak eta fundazioa nola kudeatzen eta kudeatzen duten.\nOinarriak kontseilu batek, bere funtzionarioek eta idazkari batek kudeatzen dituzte. Kontseiluak gainbegiratze orokorra eskaintzen die zuzendariei eta fundazioaren helburuak bere gutuna, artikuluak eta legeak eskatzen duten moduan betetzen direla ziurtatzen du. Kontseiluak korporazioaren administrazio kontseiluaren antzekoak dira.\nFuntzionarioek administrazio-eginkizunak betetzen dituzte eguneroko eragiketak betetzen direla bermatuz. Ofizialak sortzailea edo onuraduna izan daitezke. Hala ere, zinegotzi kideak ezin dira ofizial izan.\nIdazkariak idazkaritzako funtzio guztiak betetzen ditu Labuan Finantza Zerbitzuen Administrazioan (FSA) eskatutako dokumentuak barne.\nFundazio guztiek ziurtatu behar dute fundatzailea, ofizialak, idazkariak eta kontseiluko kideak direla uneoro eta beren karguak betetzeko, Labuan FSAren "Egokiak eta egokiak diren eskakizunen inguruko jarraibideak" arabera.\nGainera, fundazio bakoitzaren zuzendaritzak 2001-en Terrorismoaren aurkako Finantziazioari buruzko Legea eta 2001-ren Zuriketaren Aurkako Legea betetzen direla bermatuko du.\nOfizialak (k) kontseilua izendatu dezake fundaziorako. Udalak ziurtatzen du gutuna eta LFA legea betetzea. Gainera, kontseilua fundazioko funtzionarioak eta zuzendaritzako gainontzeko langileak gainbegiratzeaz arduratzen da.\nDuten funts eta jabetza guztiak (aktiboak) fundazioaren jabetzakoak dira. Aktiboak tituluaren eta artikuluaren xedeak betetzeko, pertsona jakin edo pertsona juridikoei (onuradunei) onuragarriak dira. Hala nola, aktibo malasiarrak izan behar dute.\nOnuradunak edozein herrialdetan bizi diren pertsona fisikoak edo pertsona juridikoak izan daitezke. Fundazioaren gutunak eta artikuluak onuradunak nor diren eta zer onura eta eskubide edukitzen duten identifikatzen du. Legearen arabera, onuradunek ez dute ondasunen berezko eskubiderik eta ez zaie fidagarritasunik izango. Hala ere, gutunak eta artikuluek normalean fundazioaren ondasunen gaineko zenbait eskubide ematen dituzte eta kontseiluaren, funtzionarioen eta / edo idazkariaren aginduz fidagarritasun-eginkizunak eman ditzakete.\nFundazio guztiek tokiko egoitza soziala mantendu behar dute.\nKontseiluaren urteko batzar orokorra egin behar da, ebazpenak onartzen badira aurreko ekitaldiko kontabilitatearekin batera.\nLiburu guztiak, kontabilitateen erregistroak eta kontuen kontuen kopiak gordailuan edo funtzionarioek onartutako beste toki batean gorde beharko dira.\nErregistro guztiak ikuskatzeko irekita daude edozein unetan kontseilari kideek, ofizialek, idazkariak, zuzendaritzako langileek eta izendatutako ikuskatzaileek (izendatzen bada)\nFundazio pribatu (karitatez kanpokoa) ondorengo zergen mende dago Labuan:\n• Nazioarteko iturriei esker, sozietateen gaineko zergaren tasa 3% da edo 20,000 RM kuota arruntaren ordainketa (gaur egun gutxi gorabehera $ 6,600 USD);\n• Malaysia enpresaren gaineko diru-sarreren sozietateen gaineko zergaren tasa 24% da;\n• Inbertsioen enpresa gisa eratorritako errenten gaineko zergen korporazio tasa% 0 da;\n• Ez dago interesik, errekargu tasarik edo mozkinen onuradunik onuradunei atxikitzearen gaineko zergarik.\nOharra: AEBetako zergadunek eta beren errentaren gaineko zergen mende dauden gainerako guztiek errenta guztiak jakinarazi behar dizkiete gobernuek zerga agintariei.\nOinarria desegin daiteke:\n• Erabakia igortzea ofizialek (fundazioa) fundazioak laster iraungiko duen denbora tarte jakin baterako ezarri zelako;\n• Fundazioaren xedeak betetzea edo betetzea ezintasuna; edo\n• Gutunak desegiteko beste arrazoi bat zehazten du.\nDisoluzioa amaitutakoan, aktibo guztiak onuradunei eskualdatuko zaizkie.\nGutuna, ezta artikuluak ere ez dira erregistratzaileak artxibatu. Beraz, ez dago fundatzaile, zinegotzi, ofizial, onuradun edo ondasunik identifikatzen duen erregistro publikorik.\nPrestatzaileak gutuna eta artikuluak idazteko zenbat denbora behar duen araberakoa da. Erregistratzailearekin batera aurkeztea egun bateko epean egin daiteke.\nLabuan Fundazioak abantaila hauek ditu: atzerriko partaidetza osoa, pribatutasuna, eraketa azkarra, zerga baxuak, aktiboen babesa, finken plangintza eta ingelesa hizkuntza ofizialetako bat da.


Cebek: «U-30eko greba deialdia arduragabea eta elektoralista da» | Ekonomia | Berria\nIñaki Garcinuño Cebek Bizkaiko patronaleko presidenteak ELA eta LAB sindikatuak kritikatu zituen atzo, biharko greba orokor egunaren harira. Haren iritziz, deialdia «arduragabea, neurrigabea eta desegokia da», eta grebaren izaera politikoa gaitzetsi zuen: «Mitxel Lakuntzak berak [ELAko idazkari nagusiak] aitortu du greba politikoa dela, baina ez omen da deialdi elektoralista; ez dakit nola izendatu Eusko Jaurlaritzaren parean egin dituzten kontzentrazioak».\nSindikatuen aurka egiteko, Arabako, Bizkaiko eta Gipuzkoako egoera sozioekonomikoari erreparatu zien Garcinuñok. Enpresaburuaren ustez, grebaren jatorria «euskal errealitatetik at» egindako analisi bat da: «Euskadi goiko postuetan dago aldagai guztietan; estatuko soldatarik handienak eta lanaldirik motzenak mespretxatzen dituzte, eta, prekaritateari dagokionez, berriz, Euskadiko kontraturik gehienak finkoak dira».\nELAren eta LABen eskariak ere arbuiatu zituen Cebekeko presidenteak; haren arabera, «EAEko gizarte zerbitzuak herrialde askoren inbidia dira». Gutxieneko pentsioan 1.080 eurora igotzea, adibidez, «sinplea bezain ezinezkoa» dela iruditzen zaio, eta sindikatuei ohartarazi zien horrela jarraituz gero pentsiodunen mugimendua apurtuko dutela.\nDuela aste batzuk, lau eskaera biltzen zituen txosten bat eman zieten sindikatuek Cebekeko arduradunei; proposamen horiei, berriz, ironiaz erantzun zien Garcinuñok: «Edozein patronalen eskura dauden eskakizunak dira: esan digutenez, astean 35 ordu baino gehiago lan eginez gero, gehiegizko lan karga sortzen da, eta hori kaltegarri da osasunarentzat».\nBizkaiko patronaleko burua izan zen gogorren mintzatu zena, baina Pedro Esnaola Gipuzkoako enpresarien burua eta Eduardo Zubiaurre Confebaskekoa ere oso kritikoak izan ziren. Esnaolaren iritziz, deialdi «heterogeneoa» da, «behar eta sentsibilitate ezberdinak» batu dituelako, baina «ez du zer konpontzen». Zubiaurreren ustez, Euskal Herriko egoera «oso urrun dago grebaren deitzaileak zabaltzen saiatzen ari diren larritasun irudia eta alarmatik». Confebaskeko buruak adjektibo ugari erabili zituen deialdia arbuiatzeko: «ulertezina», «zentzugabea», eta «nahiko arduragabea» iritzi dio.\nJosu Erkoreka Jaurlaritzako bozeramaileak ere hartu zuen greba hizpide, eta, haren ustez, greba deialdia «gehiegizkoa» da, eta klabe politikoan kokatu zuen. «Deitzaile entzutetsu batek ere onartu du greba politiko bat dela. Bada, greba orokorra eta hauteskunde urtea... argi eta garbi».\nBorja Belandia Lanbideko zuzendari nagusiak, berriz, euren hainbat bulegotan azken egunetan jasandako erasoak gaitzetsi zituen. Besteak beste, Salburua Gasteizko auzokoa, Santurtzikoa eta Lasarte-Oriakoak aipatu zituen. Azken horretan, eta Belandiak azaldu zuenez, pintaketak egin zituzten gazteek segurtasun zaindariari ere eraso egin zioten. Bultza egin, lurrera bota, eta zauritu egin zen.\nPentsiodunak, manifestazioaren aurreko aldean


Botila, 18/8 altzairu herdoilgaitzezko geruza bakarrekoa. Erraz eraman daiteke. Itxitura hermetikoa. Aho zabala. Izkina biribilak. BPA/ftalato/berun eta gai kaltegarririk gabea. Usain eta zapore txarrik gabea. Botila zilindrikoa eta arina, bolumen ezin hobekoa. Tapoi hariztatu zabala. Erraz betetzen da. Segurtasun handieneko itxitura. Erraz eraman daiteke. Informazioa jasotzen duen etiketa. Irudi apaingarriak.\nZilindro formako botila arina, Bolumen ezin hobea, Tapoi haridun zabala, Betetzeko erraza, Segurtasun handiko itxiera, Eramateko erosoa, Informazioa etiketa erantsian, Irudi apaingarriak.\nEhun konposaketa: 100% Altzairu Herdoilgaitza


2019-05-28 - Goierriko Hitza : Goierriko Hitza\nN-1ean trafikoa etenda dago Etzegaraten, kamioi bat irauli eta gero\nKamioi bat irauli egin da Etzegaraten behera zetorrela eta bi erreiak moztu behar izan dituzte Irungo noranzkoan:\nAne Etxezarretak 2021era arteko kontratua luzatu du Realarekin\nLaugarren belaunaldia bete du Realeko 6 zenbakiak elastiko txuri-urdinarekin.\nArriarango urtegi inguruan galdutako gizonezkoaren bila jarraitzen dute\nAtzotik desagertuta dagoen 69 urteko olaberritarraren bila jarraitzen dute Beasaingo Arriarango urtegiaren inguruan. Ertzaintzako urpekariak urtegia mihatzen ari dira.\nBeasaingo Igartza Oleta kalea birgaitzeko baimena eman du Ur Agentziak\nOria ibaiaren ezkerraldean hegaldura txiki bat eraikiko dute, noranzko bikoitza berreskuratzeko. Bidegorria ere mantenduko dute. Zubiaren sarreran ere aldaketak egitea aurreikusten da\nBabestutako 36 etxebizitza eraiki eta alokairuan jarriko dituzte Floreagan, Ordizian\nMartxoan aurkeztu zuen proiektua udal gobernuak eta osteguneko udalbatzan aho batez onartu zuten hitzarmena. 60 metro koadroko etxebitzak eraikiko dituzte.\nRuben Lucasek eta Maren Higuerok irabazi dituzte Loinatz Jaietako kartel lehiaketak\nMurtziarrak helduen mailan eta Andramendi Ikastolako ikasleak haurren mailan saritu dituzte.\nAtaunen film emanaldia eta liburu aurkezpena, Elkartasun Astean\nAtaungo Kalera Kalera ekimenak Elkartasun Astea antolatu du datozen egunetarako. Ostiralean hileroko bilkura egingo dute plazan, eta igandean, Napar iturrira ibilaldia.


Eta artoa lehertu egin zen\nNew Mexico (AEB), 1948. Bat Cave-n (saguzarren koba) egindako indusketetan gizakiek erabilitako arto aleen arrastorik zaharrenak topatu zituzten. Gutxienez 4.000 urte zituztela esan zuen karbonoak. Mexikon K.a. 300. urteko errauts-kutxatila aurkitu zuten. Kutxak artoaren jainkoaren irudia zuen eta jainkoak lehertutako arto aleak, hau da, krispetak zituen ilean, apaingarri. Garai bertsukoak dira Ameriketako hainbat tokitan topatutako buztinezko ontziak; adituen esanetan, kultura aurreinkaikoek arto aleak lehertzeko erabiltzen zituzten, horretarako harea beroa baliatuz. Beraz, artoari gizakiak eman zion lehen erabilera krispetak izan ziren. Artoa leherrarazten zuten, gero jateko edo apaingarri gisa erabiltzeko. Arto lehertuaz zopa eta garagardoa ere egiten zituzten.\nKolonizatzaileak iristerako, krispetak Amerika osoan kontsumitzen zituzten. Hernan Cortes Mexikora iritsi zenean, 1519an, aztekentzat elikagai garrantzitsua ziren krispetak, eta ilea apaintzeko eta lepokoak egiteko ere erabiltzen zituzten. Cobo espainiarrak zera idatzi zuen Peruko indiarrei buruz 1650ean: “Arto mota jakin bat xigortzen dute, lehertu arte”. 1612an, lehen esploratzaile frantziarrak iparralderantz jo eta Aintzira Handien eskualdera iritsi zirenean, irokiarrek ere arto aleak leherrarazten zituztela ikusi zuten. Krispeta zopa dieta irokiarraren oinarrietako bat zen. Plymouth-en (Massachu-ssets) kolono ingelesek ospatutako lehen Esker On Egunean, Kuadekina izeneko indiarrak krispetak eraman zituen opari. Berehala, krispetak azukrearekin edo esnegainarekin gosaltzeko ohitura zabaldu zen kolonoen artean.\nKrispetak egiteko lehen makina Charlie Cretors-ek asmatu zuen, 1885ean. Baina krispeten benetako loraldia, paradoxikoki, beste guztiak behea jo zuenean izan zen. 1929ko Depresio Handian, krispeta poltsak 5 eta 10 zentimotan saltzen ziren, eta krisialdiko luxu bakarrenetakoa bilakatu ziren. Ordurako, krispetak zine aretoekin eta antzokiekin lotuta zeuden. Eta horregatik krispeten beherakada telebistak ekarri zuen, 1950eko hamarkadan. Gero eta jende gutxiago joaten zen zinemara, etxetik irten gabe, tramankulu berri hark nahiko entretenitzen zuelako nonbait eta, beraz, gero eta krispeta gutxiago jaten ziren. Ikusleak zine aretoetara joaten ez baziren, orduan krispetak etxera hurbildu beharko zituzten. Urte batzuk lehenago, 1945ean, Percy Spencer-ek mikrouhinen eraginpean ipini zituen arto aleak. Spencerrek ez zekien gaur hain arrunta iruditzen zaiguna, arto aleak lehertu egingo zirela. Esperimentua funtsezkoa izan zen mikrouhin-labea asmatzeko. Puntako teknologia, amerikarrek duela 4.000 urte egiten zuten gauza bera egiteko.


Tantoak lehen itzulitik biltzeko | Tantoak lehen itzulitik biltzeko – iparraldekohitza\nEuskalgintza eta euskal kulturako elkarteak bildu ditu aste honetan Euskal Kulturaren Aldeko Herri Arteko Sindikatuak herri elkargo bakarrari begirako bere aholkuen emateko\nJoan den urriaren 24an, aho batez bozkatu zuen Euskal Kulturaren Aldeko Herri Arteko Sindikatuak (EKAHAS) prefetak proposatu herri arteko lankidetzarako eskemaren alde.\nAste honetan, bi bilkura antolatu ditu Jean Claude Iriart Baionako hautetsia presidente daukan sindikatuak. Lehenbizikoa, astelehenean, Uztaritzen, Euskal Kultur Erakundearekin batean, elkarte horretako kideak gomitatuz, Ipar Euskal Herriko herri elkargo bakarra egiten balitz izan dezakeen euskal kulturaren politikaz gogoetatzeko. Bigarrena, asteazkenean, Baionan, euskalgintzako eragileak gomitatuz, antolakuntza berri bateko balizko hizkuntza politikaz mintzatzeko.\nBietan ere egin-molde bera baliatu du EKAHASek. Aldikal, txosten bat bazuen prestaturik, gomitei aurkeztu diena; ondotik, batzuek eta besteek bere ikus- moldea eman dezaten. Helburua? Euskararen eta euskal kulturaren gaietan ahal bezain goiz aitzinikus eta proposatzea antolaketa molde bat. Zerbait gisaz, herri elkargo bakarreko giderretan izanen diren hautetsiei norabide baten erakustea bi arlo horietan.\nBilkura batean ala bestean aurkeztu dituen dokumentuetan ez du, haatik, arras bide bera marrazten sindikatuak. Euskal kulturaren kasuan, Euskal Kultur Erakundearen (EKE) desagertze bat aurreikusten duela erran daiteke, eta herri elkargo bakarrean kultura zerbitzu orokor bat, barne hartuko bailuke euskal kulturaren saila. «Garrantzitsua da Ipar Euskal Herriko elkargoak kulturaren arloko eskumenak bereganatzea», dio txostenak, «orain arte EKEk zeramatzan eginkizunak bereganatuz eta politikoki zuzenean eramanez».\nHizkuntza politikarentzat, berriz, Euskararen Erakunde Publikoaren (EEP) mantentzea aitzinatzen du, indartzea proposatuz.\nAurkeztu den lan dokumentua orain arte eraman den «hizkuntza politika publikoaren antolaketaren aurkezpen» batekin abiatzen da. Nagusiki, EEPren antolakuntza zehazten du; barne, gaur egungo hamar herri elkargoekin den harremana, partikularki euskara teknikarien bidez.\nHortik, hizkuntza politika horren «mugak» aipatzen ditu, «Ipar Euskal Herriko elkargoa sortuko balitz, hizkuntza politikaren kudeatzeko moldeei buruzko aholkua» eman aitzin. Sindikatuak oraingo politikan ikusten dituen mugetan agertzen dira irakaskuntzaren arloko eskasak. «Euskarazko eskaintza, pixkanaka, eraikitzen ari da; baina proiektu zabal eta handinahia den hizkuntza politika proiektuaren gauzatzea oraino zinez partziala da», dio txostenean. Irakaskuntzan «eskaintza ez da oraino aski garatua». Zenbakiak ematen ditu: «Ikasleen %42 eskaintza elebidunik ez duten eskoletan dira», eta «haurtzaindegien bi herenek ez dute euskarazko harrerarik proposatzen». Lehen haurtzaroaren sail horretan, funtsean, Zuberoa Biarnoko CAFari lotua izateak dakarren nekezia azpimarratzen du. Sare elebidunean, lehen mailatik bigarren mailarako ikasle galtze handiaren arazoa oroitarazten du: «Lehen mailako sail elebidun publiko eta katolikoetako hiru ikasletik batek uzten baitu». Gehiago dena, «kolegioan eta lizeoan, sail elebidunean, ez dago programa ofizialik».\nIrakaskuntzaz gain, aitortzen du «hizkuntza politikako arlo batzuk guti jorratuak» direla, «edo batere ez». Adibideak ematen ditu: «Ekimen pertsonaleko helduen euskara formakuntza, hedabideak, aisialdia».\nJean-Claude Iriart sindikatuko presidentea eta Mikel Erramuzpe Euskal Kultur Erakundeko presidentea. IÑAKI ETXELEKU\nEuskararen aldeko politika publiko horren hedatzeko mugak EEPk obragintzarako dituen ahal murritzetan ikusten ditu, bestalde: «EEPk erakunde eskudunak konbentzitzeko [estatua, departamendua, eskualdea, besteak beste] eta partaidetzak lotzeko duen gaitasunaren araberakoa da». Ahulezia horren lekuko, EEPko kide diren erakundeek berek egin ez dutena: «Ez dago seinale elebidunik kolegio eta lizeoetan, euskararik ez da erabiltzen garraio zerbitzuetan —TER, Chronoplus eta abar—». EEPren aitzinkontuaren mugak aipatzen ditu, baita ere «egungo oinarri juridikoaren mugak: egungo lege eta arau dispositiboekin ezin da, edo zaila da, hizkuntza politikaren gauzatzea».\nMuga horien aitzinean, egoera soziolinguistikoaren analisi bat egiten du EKAHASek. «Hizkuntza politika zalantzan» atalean, «egungo politikarekin» erdietsi den irakaskuntza elebidunaren argazkia ematen du; horrekin, helduen formakuntzaren egungo emaitzak: «Urtean 100 hiztun inguru formatzen» dela aitzinatuz. «Migrazio balantza positiboarekin baita lurralde biztanle kopurua emendatzen, gazteen artean euskarak berriz goiti egiteak ez ditu oraino konpentsatzen adinekoen galtzea eta kanpoko biztanleen etortzea». Eta hortik dator ondorioa: «Egungo oinarriekin segituz, 2026an, euskal hiztunen proportzioa biztanleen %17ra helduko litzateke. 2041ean, biztanleen %15 baizik ez lirateke euskal hiztunak. Beherakada ez da gelditua». Beherakada horri itzulia emateko, txostenak dio «irakaskuntza eskaintza orokor eta egituratua» behar litzatekeela, «ama eskolan sartzen diren ikasleen %75i» irakaskuntza elebidunaren hautatzeko eta bururaino segitzeko parada eskainiz. Helduen formakuntzan, «urtean 400 hiztun» euskaldundu behar lirateke. Neurri horiekin, «belaunaldi baten buruan, 2041ean, kurbak berriz goiti eginen luke, eta euskaldunak biztanleen %30 inguru lirateke».\nNotre legeak «eskualdeko hiz- kuntzen sustatzea eskumen partekatua dela» finkatzen du. Hots, eskumena herri elkargoek ere har dezaketela. Aholku hori du egin nahi EKAHASek gogoeta lan honekin. Aldi berean, nahi luke «EEP eskumen partekatu horren tresna» izan dadin. Panorama berrian, hautetsien kontseilua bezala, EKAHAS desagertuko litzateke, eta herri elkargo bakarrak «hizkuntza politika zerbitzu bat» baluke, «teknikari-garatzaileekin lurralde osoa estaliko luke, herriendako ingeniaritza indar bat osatuz». EEPri aise indar gehiago eman nahiko lioke, haren gain jarriz «hizkuntza politika partekatuaren zehaztea», baina ere obragintza orokorra; beste «erakundeen akuilatzea, zaintzea eta laguntzea» ala «mugaz gaindiko lankidetza». Herri elkargoak bere gain lukeelarik «lurralde animazio funtzioa, herriko eta herri arteko eskumenetan» (irakaskuntza, aisialdia…); baita ere «biztanleendako zerbitzuetan euskararen erabiltzea».\nEuskal kulturaren alorrean egin lan dokumentuan, euskal kulturaren definizio bat egin eta, ondorio honetara heltzen da: «Euskal kultura barne hartzen duen kultura politika orokor bat derrigorrezkoa da, euskal kultura ez baita baztertu behar. Beharrezkoa agertzen da Euskal kultura kultura politika publiko ororen norabide eta xedeetan ongi identifi- katzea: ‘Barneratzea ez baztertzeko, identifikatzea ez urtzeko’».\nHerri elkargo bakarrari begira, kultura zerbitzu orokor batean euskal kulturaren kontuan hartzeko deia da nolabait EKAHASen egitasmo hau. Hautetsiek ez dezaten ahantz kultura eskumena hartzerakoan. Zerbitzu horrek EKEko eta herri elkargoetako oraingo baliabideak batzea pro- posatzen du.\nDiru laguntzen aldetik, «disposizio mutualizatu bat» dakusa. Hots, herri elkargoa bilakatzea kutxa bakarra beste erakundeekin negoziaturik. EKEko kide zenbaitek arrangurak agertu dituzte haien bilakaerarentzat, orain arte EKEren biltzar nagusian boza eta zuzendaritzan ordezkaritza baitute.\n«Elkarri bihotzak berotzeko balio du Lurramak»


Poliziaren biktimen legea moldatzeko proposamena aurkeztu dute EAJk eta PSEk | Politika | Berria\nPoliziaren biktimen legea moldatzeko proposamena aurkeztu dute EAJk eta PSEk\nEusko Jaurlaritzak eta Espainiako Gobernuak adostutako aldaketak jaso dituzte lege proposamenean. EAJk eta PSEk diote aldaketek "segurtasun juridiko handiagoa" ematen diotela legeari.\nJose Antonio Pastor eta Iñigo Iturrate Juanan Ruiz / Foku\nPoliziaren biktimen Euskal Autonomia Erkidegoko legea erreformatzeko proposamena gaur goizean erregistratu dute Iñigo Iturrate jeltzaleak eta Jose Antonio Pastor sozialistak, Eusko Legebiltzarrean. Lege egitasmoan jasota daude Eusko Jaurlaritzak eta Espainiako Gobernuak adostutako aldaketak, eta horiek eragina dute hiru artikulutan eta seigarren xedapen gehigarrian. Zehazki, aldaketa horien ondorioz, legeak berariaz uko egingo dio delituen ikerketari, eta, beraz, auzibideari. Testuak preseski jasoko du auzibidea baztertzeko asmoa, eta kasuak aztertuko dituen Balorazio Batzordearen xedea ez dela izango gertatutakoa argitzea, "espedienteen ebazpen osatuena egitea" baizik.\nPolizia gehiegikerien biktimen legea joan den 2016ko uztailaren 28an onartu zuen Eusko Legebiltzarrak, EAJren eta PSEren aldeko botoekin (EH Bildu abstenitu egin zen, eta kontra bozkatu zuten PPk eta UPDk). Madrilek, ordea, helegitea aurkeztu zuen, eta arauaren hainbat atal behin-behinean eten zituen Espainiako Auzitegi Konstituzionalak. Aurtengo uztailean, Jaurlaritzak eta Pedro Sanchezen gobernuak iragarri zuten ados jarri zirela legean aldaketak egiteko, Madrilek helegitea kentzearen truke.\nEAJk eta PSEk gaur erregistratu duten lege egitasmoak aldaketa horiek biltzen ditu. Bi talde horiek ohar batean azaldu dute legeari egindako aldaketak "puntualak" direla, bere horretan uzten dutela arauaren jatorrizko zentzua, eta egindako aldaketek "segurtasun juridiko handiagoa" ematen diotela legeari. EAJk eta PSEk azaldu dute euren asmoa beti izan dela "biktimen interesak lehenestea", baina hainbat eremutan piztutako "zalantza eta zuhurtziak" ikusirik, horiek konpondu nahi izan dituztela. "Erreformak egingo ez bagenitu, irteerarik gabeko kalezulo batean sartuko ginateke, eta zapuztu egingo genituzke kolektibo baten itxaropenak, jakinda kolektibo hori babesgabe sentitu dela botere publikoen aldetik", argudiatu dute bi taldeek.\nLegearen mamia Espainiako Auzitegi Konstituzionalean dago oraindik, Espainiako Gobernuak estatuko abokatuari jada agindu dion arren helegitea erretiratzeko. Hori hala, lege proposamena premiaz tramitatzeko galdegin dute EAJk eta PSEk.


Eleka herri-ekimenaren aurkezpena | Eleka\nInicio » Herri eskolak » Eleka herri-ekimenaren aurkezpena\nLarunbat honetan, apirilaren 20an, ELEKA herri-ekimena aurkeztuko dugu. Ezker Abertzalearen baitan kokatzen den erakunde hau militantziaren heziketa iraultzailea eta ideologikoa sustatzeko asmoarekin jaio da. ELEKAk, Euskal Herriko langileen prestakuntza politikoa eta ideologikoa bultzatzeko asmoa duen heinean; kontzientzia kritikoa, militantzia politikoa eta langileriaren antolatzeko eta erantzuteko gaitasuna suspertzea du helburu.\nHorretarako, ELEKAk jardunaldiak, mintegiak, hitzaldiak, hausnarketa taldeak eta eztabaidarako guneak antolatuko ditu. Hala ere, antolakunde honen erdigunea Herri Eskoletan kokatuko da, bertan, era iraunkorrean eraikuntza nazionala eta soziala helburu duen etengabeko prestakuntzara bideraturiko gaitegiak landuko direlarik. ELEKA independentzia eta sozialismoa binomioaren alde diharduten guztientzat irekita dagoen espazioa da.\nBestalde, Nazio Askapenerako Mugimenduaren hondare ideologikoa jaso eta berregiteko ezinbestekoa da memoria historikoaren auziari ere heltzea. XX. Mendearen lehen hamarkadetan kokatzen da komunismo abertzalearen oinarrien jatorria. Garai hartan, langileriaren bizi-baldintzek, burgesia nazionalaren otzantasunak eta nazioarteko egoerak horretara bultzatzen zutelarik, askapen nazionala eta askapen soziala eskutik emanda antolatzen hasi ziren.\nOrduz geroztik, klase-sistemaren abolizioaren aldeko borrokak eta nazio-independentziaren aldeko borrokak uzta oparoak eman ditu gure herrian. Euskal Langile Herriak iturri guztietatik edan du: independentista, komunista, gerrillari eta internazionalistetatik. Praxi politikoan; eredu izan ditugu Jesus Larrañaga, Txabi Etxebarrieta eta Argala, batzuk aipatzearren. Ezin ahaztu hauekin batera sasian ezeren truk askatasunaren alde jardun duten guztiak. Orain, arestian aipaturiko militanteek borrokaturiko helburu estrategikoak egikaritzeko, iraganeko oinarri ideologikoak indartu eta berritzeko garaia da.\nGainera, kapitalismoaren jazarpen ekonomiko eta politikoaren aurrean, kontrabotere herritarrak proposamen zehatzak planteatzeko garaia du. Ildo horretan, elkartasun iraultzailearen esparruan, lanean jarduteko bete-beharra dugula uste dugu. Horretarako, sare sozial eta ekonomiko berrien eraikuntzan jardungo dugu eraldaketa sozioekonomikoa helburu duen ororekin.\n2013. urtean, gure herria aldaketa politikoaren atarian aurkitzen da. Klase-borroka ezkerretik lehertu dadin, aldaketa horrek langileriaren interesak ordezkatu behar ditu.\nBide batez, maiatzak 1aren harira antolatzen ari garen jardunaldietan parte hartzera gonbidatzen zaituztegu. I. Jardunaldi hauen helburua Euskal Herriko errealitatearen eta nazioarteko egoeraren arteko harremana aztertzea izango da, gaur egun langile klaseari eragiten dioten gaien inguruan eztabaidatzeko.\nJardunaldi hauek Maiatzaren 2, 3 eta 4an antolaturiko dira, Donostian eta Bilbon, hurrenez hurren.\nEuskal Herrian, 2013ko apirilaren 20an


Bakan ale bitxia\nMAYI PELOT ::Teleamarauna\nUnibertsalki izan duen bigarren mailako estatusari gehitzen badiogu hizkuntza, begi-kolpe batean ikusiko dugu ez dela bereziki oparoa euskarazko zientzia fikzioa. Idatzi izan da, noski, Iban Zalduak inoiz aitzindari deitu dituen haiengandik hasita –eta bereziki nabarmentzen zuen Xabier Kintana, Izar berria nobela (1969) eta Ukronia (1972) ipuinarekin–. Baina ez generoa BBVA ligara igotzeko adina, edo adinakoa. Hala ere, eman izan ditu bakan ale bitxiak. Zalduak espezialisten taldean kokatutako Mayi Pelotenak, esaterako. Kasu kuriosoa da Pelot: batetik, Itxaro Bordaz landa, Ipar Euskal Herriko emazte idazle gutxietarikoa baita –gehienak ere Maiatzen bueltakoak–. Eta, bestetik, idatzitakoa, esklusiboki ia, izan delako zientzia fikzioa. Maiatz aldizkariaren 5. zenbakian, 84ko apirilean, narrazio luze bat –Telelabirintoa–, eta ipuin bilduma bat urte bete beranduago, Biharko oroitzapenak. Bikaina lehena; gorabeheratsuagoa bigarrena, Mikel Antzaren hitzetan.\nEleberri laburra da hirugarren emaitza, Teleamarauna –eta ez du zerikusirik Antzak laudatuarekin–. Narrazioaren haria da fin-fina: hainbat lagun, onak, elkartzen dira telepatiaren bitartez galaxiako jendea kontrolatu nahi duen bat, gaiztoa, menperatzeko. Ados. Horraino argumentua. Nabarmengarriena, aldiz, iruditzen zait Pelotek sortzen duen mundua: traturra mañetikoaren lantzen dute lurra; airetxaluparekin lekutzen dira batetik bestera; mikroordenagailu EN 24 belarridunak erabiltzen dituzte. Jantzi ahal dute jeroihalezko galtzatorra, pontxo luze bat, bestela, gorrixka berdea, uso paparo margokoa, oinetan espartin G araberakoak. Bizi ahal dira kontainer-jauregitxo kuttun zainduetan, iglubok modukoetan, barrua hyperfeldrozkoa, ohean thermotxarpoila. Laseraiztoak erabiltzen dituzte sugegorrien hiltzeko; droga gisa marruskatzen dute Deltako sashikat ostoa; esqwara bera, uronarra da, Antares aldekoa. Dena nahi bada oso xaloa, nahi bada oso lañoa dena, baina, eta akaso urteek ematen duten distantzia ironikoarekin, irribarre batez irakurtzen dena.\nEta ez zuen askoz gehiago argitaratu Pelotek. Irudipena daukat gerora ere ez dela bereziki hobetu euskarazko zientzia fikzioaren egoera. Aukera bat da, hartara, Iban Zalduak hasieretan gaztelaniaz idatzi zuen zientzia fikzioa euskarara itzultzea itxarotea –eta, badakizue, gero frantsesera, ingelesera, hungarierara, eslovenierara… azkenik buelta gaztelaniara itzultzeko–. Baina akaso emango digu satisfazio berehalakoagoa euskarazko zientzia fikzio ez bereziki oparo horretan aztarrika aritzeak, bakan ale bitxi horietako batekin topo egiteko.


VIII. Nanoipuin Lehiaketa abiarazi du Ondarroako Udalak - Lea-Artibai eta Mutrikuko Hitza : Lea-Artibai eta Mutrikuko Hitza\nVIII. Nanoipuin Lehiaketa abiarazi du Ondarroako Udalak\nLehiaketara edozein aurkeztu ahal da, ez dago adin mugarik. Lanak urriaren 15erako aurkeztu behar dira.\nOndarroako Udaleko Euskara Batzordeak antolatu du lehiaketa, zortzigarrenez. Azken urteetan legez, nanoipuinek gehienez ere 140 karaktere (espazioak barne) eduki ahal dituzte, eta gaia librea da. Zehaztu dutenez, parte hartzaile bakoitzak bi nanoipuin aurkeztu ahalko ditu. «Hori bai, biak bidalketa bakar batean bidali behar dira». Lanak ondoko posta elektronikora bidali behar dira: mrey@ondarroa.eus.\nLanak ezizen batez sinatu behar dira, baina bidaltzerakoan datu pertsonalak ere zehaztu egin beharko dira, atxikitutako dokumentu batean: izen-abizenak, nortasun agiriaren zenbakia eta telefono zenbakia.\nLehiaketan edozeinek parte hartu ahal du, ondarrutarra izan edo ez. Horrez gain, ez dagoela adin mugarik esan dute.\nEpaimahaia eta sariak. Epaimahaia Ana Urkiza eta Leire Bilbao idazle ondarrutarrek osatuko dutela zehaztu dute. «Beraiek izango dira kontakizunik landuenak eta balio literario handiena dutenak aukeratuko dituztenak».\nGuztira hiru sari banatuko dituztela eta erreklamatzeko aukerarik ez dela egongo gaineratu dute.\nLanik onenak 400 euro eskuratuko ditu, eta bigarren eta hirugarren onenek 200 eta 100 euro, hurrenez hurren.\nLan irabazleak zeintzuk izan diran azaroko lehen astean esango dute, Literatur Amuak jardunaldietan. «Saridunen izenak jakitera eman eta gero, Ondarroako Udalaren webgunean argitaratuko dira».\nLiteraturzaletasuna bultzatze aldera, Ondarroako udal ordezkariek bateko eta besteko herritarrak nanoipuinak idaztera eta lehiaketan parte hartzera animatu dituzte.


“Gazte Talent”, talde eta bakarlari gazteen lehiaketa - Nontzeberri\nHasiera/MUSIKA/“Gazte Talent”, talde eta bakarlari gazteen lehiaketa\n“Gazte Talent”, talde eta bakarlari gazteen lehiaketa\n14 eta 35 urte bitarteko gazteentzat, Jimmy Jazz elkarteak, Gasteizko Udaleko Gazteria Zerbitzuaren, Arabako Foru Aldundiaren, Laboral Kutxaren eta Araba Euskaraz-en laguntzarekin, Gazte Talent bakarlari eta musika talde gazteen V. lehiaketa antolatu du.\nParte hartzeko bi kategoria egongo dira, taldeetako kideen edo bakarlarien adinaren arabera: Gazte Talent saria, 14 eta 24 urte bitarteko gazteentzat, eta Laboral Kutxa Gazte Talent saria, 25 eta 35 urte bitarteko gazteentzat.\nLehiaketak bi fase izango ditu. Lehenengoan lanen aurkezpena eta aukeraketa egingo da. Fase horretan interesdunek hainbat agiri aurkeztu beharko dituzte (taldearen ibilbidearen azalpen laburra, harremanetarako telefonoa eta helbide elektronikoa, argazkia, eta grabazioren bat) Eskatutako agiriak aurkezteko epea: urriaren 7tik azaroaren 18ra, biak barne.\nBigarren fase batean emanaldiak egingo dira. Hamar talde finalistek hogeita hamar minutu inguruko kontzertua prestatu beharko dute eta epaimahaiaren aurrean zuzeneko emanaldia emango dute. Bi finalak Gasteizko Jimmy Jazz aretoan izango dira, abenduaren 3an eta 4an.\nTalde finalista guztiek 200 euroko saria jasoko dute finalean parte hartzeagatik, baina saridun suertatuz gero, 1000 euroko diru kopurua eskuratuko du talde horrek. Accesita euskarazko talde edo bakarlari onenarentzat ere izango da (500 euro), bai eta emakumeak tartean dituen talde edo bakarlari onenarentzat ere (500 euro).\nEpaimahaiak abenduan ezagutaraziko du bere erabakia.\nDatu guztiak, eta bete beharreko kontuak hemen kontsultatu ahal dituzue.\n“Beldur Barik Jarrera!”, indarkeria sexistaren aurkako ikus-entzunezkoen lehiaketaren deialdia zabalik da


Jose Ramon Abasolo izan da Covid-19ko txertoa jaso duen Iturbideko lehen egoiliarra | Mondraberri Arrasateko Ataria\nHasiera Albisteak Jose Ramon Abasolo izan da Covid-19ko txertoa jaso duen Iturbideko lehen egoiliarra\nJose Ramon Abasolo izan da Covid-19ko txertoa jaso duen Iturbideko lehen egoiliarra\nGaur goizeko 10:30ak aldera hasi dira Arrasateko Iturbide egoitzan egoiliarrei eta langileei Covid-19 txertoa ematen. Guztira 85 egoiliarretatik 84k jaso dute txertoa, eta 91 langileetatik 87k. Txertaketa bi egunetan egingo da, eta horien artean atseden egun batzuk utziko dira, txertatutako pertsonen bilakaera baloratzeko.\nTxertoa hartzen lehenak Iturbideko langileak izan dira. Gaur 41 txertoa jasoko dute. Ondoren, egoiliarren txanda iritsi da. Txertaketa alfabetoaren arabera egin da, bai langileekin, bai egoiliarrekin. 72 urteko Jose Ramon Abasolo Heriz izan da lehen egoiliarra. Abasolok adierazi duenez, “Ilusioz handiarekin nago. Martxoaz geroztik ia ez gara egoitzatik atera.”\nBestalde, Olatz Etxabe egoitzako zuzendariak esan digunez, “egoiliarrek ilusio handiz itxaron dute txertoa, eta berriro kalera ateratzeko irrikan daude. Beraientzat erregeen opari aurreratu bat bezalakoa da. “


Catherine Ashton edo Ashton Uphollandeko baronesa, (1956ko martxoaren 20a - ), Ingalaterrako Alderdi Laboristako ordezkaria da. 2008tik Europar Komisioko merkataritza komisarioa da. 2009ko azaroaren 19an Europar Batasuneko atzerri- eta segurtasun-politika erkideko goi-ordezkari izendatu zuten, batasuneko presidente Herman Van Rompuy zelarik.\nCatherine Ashton edo Ashton Uphollandeko baronesa, (1956ko martxoaren 20a - ), Ingalaterrako Alderdi Laboristako ordezkaria da. 2008tik Europar Komisioko merkataritza komisarioa da. 2009ko azaroaren 19an Europar Batasuneko atzerri- eta segurtasun-politika erkideko goi-ordezkari izendatu zuten, batasuneko presidente Herman Van Rompuy zelarik. (eu)\nCatherine Ashton (eu)


NOLAKOA DA e-BISITA BAT? psikoterapia online Donostia Gipuzkoa\nGure online psikoterapiako saioak hiru fasetan banatzen dira. Aurretiko fase batean, bideokonferentzia egiteko baldintzak egiaztatuko dira gure idazkariarekin, eta ondorengo bi faseek terapeutarekin eginiko e-bisitak bilduko dituzte.\nGure ustez garrantzitsua da e-bisita hasitakoan, eta psikoterapeutarekin harremanetan jarri ostean, elkarrizketa kontzeptu terapeutikoetara mugatzea. Horregatik, gure idazkariarekin aldez aurretik bideokonferentzia konexioa egiaztatzea gomendatzen dizugu, betiere hitzartutako ordutegian, 14:00etatik 16:00etara. Helburua baldintza teknologikoak eta ingurune baldintzak egokiak izatea da. Hala izango ez balitz, berak egingo dizkizu dagozkion gomendioak.\nSaio bakoitzaren aurretik, pazienteak CEPSICLINICAk adierazitako beharrezko ekipamendua izango duela espero dugu, eta adierazitako baldintzetan, gainera.\nGelak argiztapen eta soinu baldintza egokiak izan beharko ditu.\nInterneterako konexioak beharrezko banda zabalera izan beharko du.\nBeharrezko bideokonferentzia ekipamendua, behar bezala funtzionatzen duena.\nBeharrezko segurtasun baldintzak betetzen dituen softwarea, antibirusari eta antimalwareari dagokionez.\nMesedez irakurri gure gomendioak.\nBideokonferentzia bidezko e-bisitaren hasiera\nGerta liteke lehenengo bisitan psikoterapeutak zeure burua identifika dezazun eskatzea. Hala gertatuz gero, zure NANa edo pasaportea hurbildu dezakezu bideokamerara.\nSaioa hasterakoan, honako hau egin beharko dute bi alderdiek:\nKomunikazioaren bi aldeetan dauden pertsonen kopurua egiaztatu, eta haiek aurkeztu, beharrezkoa izanez gero.\nPazientea ikusten ari den terapeutaren irudiarekin eroso sentitzen dela egiaztatu. Ez dadila egon ez oso urrun, ez oso hurbil. Ez bada hala, zuzendu egin beharko da.\nTerapeuta ikusten ari den pazientearen irudiarekin eroso sentitzen dela egiaztatu. Ez dadila egon ez oso urrun, ez oso hurbil. Ez bada hala, zuzendu egin beharko da.\nBiak pantailan behar bezala enfokatuta daudela egiaztatu.\nAudioak eta bideoak maila bikaina dutela egiaztatu.\nPsikoterapiak behar bezala funtzionatzeko, ezinbestekoa da e-bisitan zehar pazienteak bideokonferentzia bat egiten ari dela ahaztea. Horregatik da garrantzitsua alderdi teknikoak bikain funtzionatzea eta, ez audioak ez bideoak, akatsik ez edukitzea, ezta etenik ere. Arazo teknikoak antzemanez gero, jakinarazi berehala terapeutari.\nPsikoterapia amaitzean, oso garrantzitsua da bideokonferentzia saioa erabat itxi dugula egiaztatzea. Horretarako, itxi Skype programa.\nGerta liteke terapeutak komunikazioaren kalitateari buruz inkesta edo ebaluazio labur bat egin dezazun eskatzea.


Azkeneko KORRIKA amaitu zen herrialde berean hasiko da aurtengoa: Araban, hain zuzen. Amurrio izan da ekintzari irteera emateko AEK-k aukeratutako herria. Bertatik abiatuko da mezu sekretua daraman lekukoa martxoaren 31n, arratsaldeko 16:30ean eta apirilaren 10ean, Añorgatik barrena Donostian izango du amaiera. Mezuaren irakurketa eta amaierako jai handiaren hasiera eguerdiko 12:30erako aurreikusita dago, Donostiako Boulevardean.\nZaldibiatik ez da pasako edizio hau, baina bai gertutik. Beasaindik Ordiziara eta handik Itsasondo alderantz igaroko da apirilaren 8an, iluntzeko 20:00ak aldera. Hemen kontsultatu daiteke ibilbide osoa.\nEguna hurbildu ahala ezagutaraziko da egun hortako egitaraua, baina aurrez giroa berotu eta laguntza moduak herritarren eskura jartzeko KORRIKA FESTA antolatu da gaur arratsalderako. Hemen egitaraua:\nArratsaldeko 16:30tik aurrera plazan:\nKorrika laguntzailea egiteko aukera\nTa giro apartaaaa! Animatu eta parte hartu!!!


Irekia Eusko Jaurlaritza - Gobierno Vasco :: Eusko Jaurlaritzak ETAren terrorismoaren ondorioz Estatuko Segurtasun Indar eta Kidegoetako kideek eta haien senideek jasandako injustiziari buruzko txostena aurkeztu du\nEusko Jaurlaritzak ETAren terrorismoaren…\n<iframe src="https://www.irekia.euskadi.eus/eu/embed/videos?video_path=2022%2F01%2F21%2Fnews_74531%2Fhtml5%2Fartolazabal_informe_injusticia.mp4" width="320" height="210" allowfullscreen></iframe>\nEusko Jaurlaritzak ETAren terrorismoaren ondorioz Estatuko Segurtasun Indar eta Kidegoetako kideek eta haien senideek jasandako injustiziari buruzko txostena aurkeztu du Iturria: Irekia\nInforme1__3_.jpg Iturria: Irekia\nInforme1__4_.jpg Iturria: Irekia\nInforme1__5_.jpg Iturria: Irekia\nInforme1__2_.jpg Iturria: Irekia\nInforme1__6_.jpg Iturria: Irekia\nInforme1__1_.jpg Iturria: Irekia\nInforme1__10_.jpg Iturria: Irekia\nInforme1__8_.jpg Iturria: Irekia\nInforme1__7_.jpg Iturria: Irekia\nInforme1__14_.jpg Iturria: Irekia\nInforme1__12_.jpg Iturria: Irekia\nInforme1__13_.jpg Iturria: Irekia\nInforme1__9_.jpg Iturria: Irekia\nInforme1__11_.jpg Iturria: Irekia\nInforme1__15_.jpg Iturria: Irekia\nInforme1__16_.jpg Iturria: Irekia\nInforme1__17_.jpg Iturria: Irekia\nInforme1__19_.jpg Iturria: Irekia\nInforme1__18_.jpg Iturria: Irekia\nInforme1__20_.jpg Iturria: Irekia\nInforme1__21_.jpg Iturria: Irekia\nInforme1__22_.jpg Iturria: Irekia\nInforme1__23_.jpg Iturria: Irekia\nDeustuko Unibertsitateko Pedro Arrupe Giza Eskubideen Institutuak egindako ikerketaren arabera, egoera “onartezina izan zen sentsibilitate demokratikotik eta gizarte-aniztasunarekiko errespetutik”\n357 guardia zibil eta polizia hil zituen ETAk denboraldi horretan, eta 711 lagun zauritu zituen\nOndorioen artean, “euskal gizarteari eskatzen zaio gogoeta egin dezala errugabeek jasandako sufrimendurako oroimen konpontzaile eta enpatiko bat eraikitzeari buruz”\nEusko Jaurlaritzako Berdintasun, Justizia eta Gizarte Politiketako sailburu Beatriz Artolazabalek ETAren terrorismoaren ondorioz Estatuko Segurtasun Indar eta Kidegoetako kideek eta haien senideek jasandako injustiziari buruzko txostena aurkeztu du gaur, Deustuko Unibertsitateko Pedro Arrupe Giza Eskubideen Institutuak egina.\nJose Ramón Intxaurbe, Gorka Urrutia eta Trinidad L. Vicente irakasleek egin dute lana, 2020aren hasieran Eusko Jaurlaritzak, garai hartako Giza Eskubide, Bizikidetza eta Lankidetzaren Idazkaritza Nagusia, Lehendakaritzaren mendekoa eta Jonan Fernández buru zuena, egindako eskaeraren ondoren.\nTxostena egiteko, Guardia Zibileko eta Polizia Nazionalaren hainbat etapatako pertsonak elkarrizketatu dira, baita agenteen beste senide batzuk ere. Lortutako datu kuantitatiboen artean, ETAk 357 pertsona hil zituela ageri da: 207 (% 58) guardia zibil edo guardia zibil ohiak, eta 150 (% 42), Polizia Nazionalekoak. Era berean, guardia zibilen kasuan, eta kuartel-etxeen aurkako erasoen ondorioz, haien familietako 17 pertsona atentatu desberdinetan hil ziren, horietako bi nerabeak eta 11 haur. Azkenik, ETAk egindako atentatuek 711 zauritu utzi zituzten; horietatik %43k ezintasun iraunkor osoa eragin zuten lesioak izan zituzten.\n“ETAk Ordena Publikoko Indarrak osatzen zituzten pertsonen aurka egin zuen mehatxua jarduera profesionalaren alderdi guztietara eta bizitza pribatu eta familiarreko eremu guztietara iritsi zen, eta, intimidazio kolektiboaren bidez, gorputza osatzen zutenak eta, hedaduraz, haien familiak isolamendu sozialeko egoera baten eraginpean gera zitezen lagundu zuen”. Hori da irakasleek ateratako lehen ondorioa, eta adierazi dute egoera hori onartezina dela sentsibilitate demokratikotik eta gizarte-aniztasunarekiko errespetutik.\nDokumentuan onartzen da egoerak “ez duela lekurik gizarte demokratiko batean, izan ere, Espainiako ordenamendu juridikoan ez ezik, nazioarteko zuzenbideko testu arau-emaile nagusietan onartutako oinarrizko eskubideak sistematikoki urratzea ekarri zuen”. Kapitulu honetan berariaz aipatzen dira honako eskubide hauen urraketak: osotasun fisikoa eta morala, bizitza, askatasuna eta segurtasuna, zirkulazioa eta egoitza-askatasuna, hezkuntza, nortasunaren garapen askea eta pertsonen duintasuna.\nBaieztapen horretara iristeko, Deustuko Unibertsitateko Giza Eskubideen Institutuko irakasleek 14 pertsona elkarrizketatu zituzten eta haien oroitzapenei eta esperientziei buruzko testigantza oso zehatzat eta, batzuetan, intimoak eskaini zituzten. Haien artean zuzeneko biktimak edo ETAren hildakoen senideak zeuden. Talde horrek isolamendu soziala nabarmendu zuen: “Lurreko jendearekin harremanak izatea eta, are gutxiago, adiskidetasuna izatea ezinezkoa zen”; “Pisu batean bizi nintzen bi lagunekin. Inork ez gintuen ezagutzen blokean, ezkutuan ibili behar izaten genuen”; “Nik zerbait beldurgarritzat bizi izan nuen, inork ezin zuen jakin zer zen nire aita, bestela hile gin zezaketelako”. Beste faktura bat ere ordaindu zuten: haustura sentimentalak edo familia-porrotak; “ezkonberri nengoen Euskal Herrira bidali nindutenean. Emazte ohiak ez zidan lagundu nahi izan, beldurra zuen. Hiru hilabeteren buruan, bananduta amaitu genuen”.\nAtentatuek utzitako beldurrari eta ondorio fisiko eta psikologikoei dagokienez, hainbat testigantza islatzen dira. Horrela jasotzen da orduan 27 urte zituen eta atentatu baten ondoren gurpil-aulkian geratu zen pertsona baten kontakizuna. 21 urterekin atentatu bat jasan zuen agente baten esperientzia ere kontatzen da; lau urte behar izan zituen berriro ibiltzeko, makila baten laguntzaz.\nEra berean, senide batzuen adierazpenak jasotzen dira, nortasun-aldaketaz hitz egiten dutenak, baita atentatuetatik bizirik atera ondoren gurasoengan izandako indarkeria-agerraldiez ere.\n“Elkarrizketatutako pertsonek gizarte osoaren enpatia handiagoaren falta sumatu zuten beren izaeraren eta sufrimenduaren aurrean. Aldi berean, gaitzespena adierazi zieten pairamena justifikatzen zutenei”, jasotzen da azterlanean.\nAzterlanean ageri den lehenengo gomendioetako bat da biktimek jasan dutena ezagutu eta aintzat hartu behar dela. “Publikoa izan behar du, eta, erakundeek bermatzen duten heinean, onarpen ofiziala izan behar du. Memoria konpontzailea da, ez bakarrik biktimarentzat, haien sufrimendu bidegabea agerian jarriko baita, baita gaixotasun onartezin bat bizi izan duen eta orain bizikidetza demokratikoa berreskuratu nahi duen gizarte-sarearentzat ere”.\nGizarteari oro har dagokionez, txostenean gonbidapena egiten zaio euskal gizarteari biktima errugabeek jasandako sufrimenduaren aurrean oroimen konpontzaile eta enpatiko bat eraikitzearen inguruan gogoeta egiteko, bai eta ETA talde terroristak eta haren ingurune sozialak kaltetu zuten aniztasunaren balioa kontuan hartzeko ere.\nElkarrizketetan zehar, zenbait pertsonak garrantzitsutzat jo zuten oroimena ikasgeletan agertzea, biktimen kontakizunen bidez; Eusko Jaurlaritzak garatzen duen Adi-Adian programak, esaterako. Txostenak ildo horretan sakontzen du, eta ekimen horiek “jarraitu eta bultzatu” daitezela gomendatzen du. Halaber, bide publikoan, atentatuak egin ziren lekuetan, plaka finkoak jartzea “sustatzen” du, eta “gizarte-bizikidetzako kultura konpontzen” jarraitzea.\nETAren terrorismoaren ondorioz Estatuko Segurtasun Indar eta Kidegoetako kideek eta haien senideek jasandako injustiziari buruzko txostena (1960-2011) da Deustuko Unibertsitateko Pedro Arrupe Giza Eskubideen Institutuak egindako azken ikerketa. Mehatxatutako pertsonei, Ertzaintzako agenteei, presoen familietan urruntzeko espetxe-politikari, zinegotziei eta haien familiei buruz argitaratutako azken txostenen ondoren.\nJoan den urtean, Berdintasun, Justizia eta Gizarte Politika Sailak azterlan berri bat eskatu zuen, espetxeetako funtzionarioen kolektiboari buruzkoa, datorren urtean argitaratuko dena.\nintervencion_artolazabal_in... behera kargatu (60 MB)\nartolazabal_aitorpena_eu.mp3 behera kargatu (500 KB)\nartolazabal_erantzuna_eu.mp3 behera kargatu (400 KB)\nartolazabal_balio_demokrati... behera kargatu (600 KB)\nartolazabal_bidegabekeria_o... behera kargatu (500 KB)\nartolazabal_aitorpena_eu.mp4 40 MB\nartolazabal_balio_demokrati... 50 MB\nartolazabal_bidegabekeria_o... 40 MB\nartolazabal_erantzuna_eu.mp4 40 MB\nRamon Intxaurbe (Pedro Arrupe Giza Eskubideen Institutua); Gorka Urrutia (Pedro Arrupe Giza Eskubideen Institutua)\nMotibazio politikoko indarkeria-egoeran giza eskubideen urraketak jasan dituzten biktimei aitorpena emateari buruzko Legearen balorazio-batzordeak ezetsi egin ditu Estatuko Segurtasun Indar eta Kidegoetako kideek eta ETAren biktimek aurkeztutako 510 eskaera


Udalak 218.655€ banatuko ditu gizarte-kohesioaren arloan diharduten 59 erakunderen artean\nUdalak Gizarte Kohesioaren arloan diharduten 59 gizarte-erakunderen artean 218.655€ banatuko ditu, iaz baino 104.000€ gehiago. Lehen aldiz, deialdi bakar batean Gizarte Zerbitzuek eta Esku-hartze Komunitariok (Boluntariotza, Immigrazioa eta Kulturartekotasuna Sustatzea, Adikzioen Prebentzioa, Hezkuntza, Garapenerako Lankidetza, Berdintasuna, Gazteria eta Zahartze Aktiboa) osatzen duten Gizarte Kohesio arloaren diru laguntzek ahalbideratuko dute kalitate handiagoko proiektuak egin ahal izatea eta elkarteen arteko sareko lana aurrera eramatea, zeharkako begiradarekin. “Laguntzak deialdi bakar batean lehen aldiz biltzea oso urrats garrantzitsua da arloaren eraketan. Gainera, ahalegin handia egin dugu erakundeei zenbateko handiagoa emateko, oro har aurreko ekitaldian baino 104.000€ gehiago. Horri esker, kalitate handiagoko proiektuak diruz lagundu ahal izan dira, eta, aldi berean, elkarteen sare-lana sustatu da, proiektuei ikuspegi intersekzionalagoa txertatu baitiete, ikuspegi feministarekin, asoziazionismoarekin eta aniztasunen inklusioarekin. Horrela, asoziazionismoa ere bultzatzen dugu, elkarteak indartzeko eta mantentzeko ildoa indartuz”, azaldu du Carmen Díaz, Gizarte Kohesioko zinegotziak.\nLehenengo ildoaren 85.710€-ak asoziazionismoa sustatu eta indartzeko dira, bai eta Gizarte-Kohesioaren arloari lotutako erakundeen sare bat egotea bultzatzeko ere. Bestalde, bigarren ildoak, 132.945€-rekin, Gizarte-Kohesioaren arloko jarduera-eremuetarako interesgarriak diren proiektuak babestu eta sustatu nahi ditu, udalerrian edo getxotarrentzat garatu nahi dituztenak.\nJustifikazioak aurkezteko gehieneko epea 2022ko otsailaren 28a izango da 1. ildoaren kasuan, eta, 2. ildoan, erakundeek 12 hilabete izango dituzte ebazpenaren datatik hasita, eta hilabete bat justifikaziorako, jarduera amaitzen denetik. Finantzatutako proiektuaren/en %100 justifikatu beharko da.


Irekia Eusko Jaurlaritza - Gobierno Vasco :: EHAA xedapena 201601126\nEBAZPENA, 2016ko otsailaren 15ekoa, Energiaren, Meategien eta Industria Administrazioaren zuzendariarena, zeinaren bidez ezartzen baitira Euskal Autonomia Erkidegoko egiaztatze metrologikoko erakundeek erabili beharreko etiketa metrologikoen formatuak eta edukiak.\nGaiak: FORMULARIO ADMINISTRATIBOAK; ARAU TEKNIKOAK; ARAUDIEN IKUSKARITZA ETA KONTROLERAKO ENTITATEAK; ETIKETATZEA; METROLOGIA ETA METROTEKNIA; ONARPENA\nHurrenkenaren zenbakia: 201601126\nNeurketa-tresnen gainean Estatuak egin beharreko kontrol metrologikoa arautzen duen uztailaren 21eko 889/2006 Errege Dekretuak –339/2010 Errege Dekretuaren bidez aldatu zen– I. eranskineko 9. ataletik 15.era ezartzen du nolako formatu eta edukiak izan behar dituzten egiaztatze metrologikoko erakundeek erabili beharreko etiketa metrologikoek.\nEAE Euskal Autonomia Erkidegoan, euskara hizkuntza koofiziala da ondorio guztietarako eta, bereziki, ondorio ofizialetarako. Hori dela eta, ebazpen honek testu elebidun batera ezarri eta egokitzen ditu etiketa metrologikoen edukiak, eta testu horixe erabiliko dute egiaztatze metrologikoa egiteko baimendutako erakundeek (EMBE) EAEn jarduten dutenean.\nOndorioz, definitu beharra dago etiketen testu zehatza, ahalik eta argien irakur daitezen.\nEnergiaren, Meategien eta Industria Administrazioaren Zuzendaritza da ebazpen hau emateko eskumena duen organoa, Ekonomiaren Garapen eta Lehiakortasun Sailaren egitura organikoa eta funtzionala ezartzen duen apirilaren 9ko 190/2013 Dekretuaren 13. artikuluan ezarritakoaren arabera (2013-04-24ko EHAA). Horrenbestez, hau\n1.– Onartzea Euskal Autonomia Erkidegoko etiketa metrologikoen formatuak eta edukiak, zeinak egokituko baitira ebazpen honen eranskinetan zehaztutakora.\nAgindu honek argitaratu eta biharamunetik aurrera izango ditu ondorioak.\n0.– Erreferentziako Araudia.\n● 32/2014 Legea, abenduaren 22koa, Metrologiari buruzkoa.\n● 889/2006 Errege Dekretua, uztailaren 21ekoa, Neurketa-tresnen gainean Estatuak egin beharreko kontrol metrologikoa arautzen duena.\n● 339/2010 Errege Dekretua, matxoaren 19koa, aurreko errege dekretua aldatzen duena.\n● 1994ko abenduaren 22ko Agindua, Pisatze-tresna ez-automatikoetan EEEk egin beharreko kontrol metrologikoa arautzen duena (1995-01-03ko BOE), eta haren hutsen zuzenketa (1995-02-06ko BOE). (Barne zuzenbidean txertatzen ditu 90/384/EEE Zuzentaraua eta 93/68/EEE Zuzentarauaren bidez egindako aldaketak).\n● 1999ko apirilaren 27ko Agindua, Aldizkako egiaztatzeetan eta konpondu nahiz aldatu ondorengoetan pisatze-tresna ez-automatikoetan Estatuak egin beharreko kontrol metrologikoa arautzen duena (99-05-08 BOE).\n● 6/2003 Legea, abenduaren 22koa, Kontsumitzaileen eta Erabiltzaileen Estatutuarena (03-12-30eko EHAA).\n● 10/1982 Oinarrizko Legea, azaroaren 24koa, Euskararen Erabilera Normalizatzekoa.\n● 318/1999 Dekretua, abuztuaren 31koa, Eusko Jaurlaritzaren Erakunde Nortasunaren Eskuliburua arautzen duena (1999-10-26ko EHAA, 205. zk.).\nEbazpen honen xedea da EAEn erabiltzen diren etiketa metrologikoak egokitzea hizkuntza-arloan indarrean den araudira.\nHonako hauek dira ebazpen honen hartzaileak:\n● Egiaztatze Metrologikoa egiteko Baimendutako Erakundeak (EMBE), Estatuaren kontrol metrologikoaren menpe dauden neurketa-tresnen aldizkako egiaztatzeei eta konpondu nahiz aldatu ondorengo egiaztatzeei dagokienez.\n● Lurralde-ordezkaritzen zerbitzu tekniko eskudunak.\nHonako hau izango da aplikazio-eremua:\n● Aldizka egiaztatzea eta konpondu nahiz aldatu ondoren egiaztatzea Estatuaren kontrol metrologikoaren fase horien menpe dauden tresnak.\n● Pisatze-tresna ez-automatikoen –zubi-baskula motakoen– gehieneko ahalmena mugatzea.\n● Legezko metrologiaren menpe ez dauden tresnak.\n3.– Erabili beharreko etiketa-ereduen definizioa.\n889/2006 Errege Dekretuak I. eranskinean definitzen du nolakoak izan behar duten egiaztatze-etiketen ereduek, bai egiaztatzea gainditzen den kasurako, bai gainditzen ez denerako. Ondoren, definitzen da nolakoak behar duten Euskal Autonomia Erkidegoan erabili beharreko eredu elebidunek.\nHalaber, definitzen dira nolakoak behar duten pisatze-tresna ez-automatikoen gehieneko ahalmena adierazten duten etiketa elebidunen ereduek, bai eta legezko metrologiarako egokiak ez diren tresnen etiketek ere.\nAldizkako egiaztatzeen eta konpondu edo aldatu ondorengo egiaztatzeen etiketak\n3.1.– Egiaztatzea gainditzen denerako etiketa. Etiketa berdea.\nHondoa berdea izango du, eta marrak eta karaktereak, berriz, beltzak, betiere II. eranskineko irudiekin bat etorriz.\nKanpoko eragileei –atmosferakoei, urratzaileei nahiz inpaktuei– erresistente zaien material batez egina izango da.\nForma angeluzuzena izango du (60 mm x 70 mm), itsasgarri erakoa, eta askatzean autosuntsituko da.\nAzpialdean, zifraz osatutako bi lerro izango ditu inprimatuta, laukien barruan. Bi lerro horietatik, behekoan, ondoz ondoko urteak ageriko dira, zenbaki arabiarretan, eta, goiko lerroan, berriz, urteko 12 hilak, zenbaki erromatarretan.\nTresnak egiaztatzea gainditu duenean erabiliko da etiketa hori, eta hurrengo egiaztatzea gainditu behar dueneko hilabetea eta urtea zulatuko dira, legeria aplikagarriarekin bat etorriz.\nTresna egiaztatuaren toki agerikoan jarriko da; egiaztatzaileak aukeratuko du non.\n3.2.– Egiaztatzea gainditzen ez denerako etiketa. Etiketa gorria.\nHondoa gorria izango du, eta marrak eta karaktereak, berriz, beltzak, betiere III. eranskineko aurkezpenarekin bat etorriz.\nTresnak egiaztatzea gainditu ez duenean erabiliko da etiketa hori, harik eta, egin beharreko konponketa edo doitzea egin ondoren, gainditzen duen arte.\nEgiaztatzea gainditu ez duen tresnaren toki agerikoan jarriko da; egiaztatzaileak aukeratuko du non.\n3.3.– Etiketak hornitzea.\nEbazpen honekin bat etorriz, Egiaztatze Metrologikoa egiteko Baimendutako Erakundearen (EMBE) edo Administrazioaren eskariz inprimatuko dira etiketa berde eta gorriak, hau da, aldizkako egiaztatzeen eta konpondu eta aldatu ondorengo egiaztatzeen etiketak.\na) Pisatze-tresna ez-automatikoen gehieneko ahalmena mugatzeko etiketa.\nHondoa horia izango du, eta marrak eta karaktereak, berriz, beltzak, betiere IV. eranskineko aurkezpenarekin bat etorriz.\nForma angeluzuzena izango du (59 mm x 106 mm), itsasgarri erakoa, eta askatzean autosuntsituko da.\nEtiketak hornitzen direnean, ez dute ezer inprimatuta izango. Instrukzio honetako 2. atalean aipatzen diren agenteek inprimatuko dituzte.\nGehieneko ahalmena mugatzeko etiketa itsasgarria tresnan jarriko da, karga-plataformatik eta bisorea irakurtzeko lekutik ikusteko moduko toki batean. Bi baldintzak betetzea posible ez bada, bi etiketa jarriko dira.\nLegezko metrologiarako egokiak ez diren tresnen etiketa\nHondoa laranja izango du, eta marrak eta karaktereak, berriz, beltzak, betiere V. eranskineko aurkezpenarekin bat etorriz.\nForma angeluzuzena izango du (40 mm x 70 mm), itsasgarri erakoa, eta askatzean autosuntsituko da.\nTitularrak adierazten badu pisatze-tresna bat ez dela sartzen legezko metrologiaren aplikazio-eremuaren barruan, «tresna hau ez da egokia legezko metrologiarako» dioen etiketa laranja jarri beharko da, horren berri eman beharko zaio dagokion lurralde-ordezkaritzari eta Tresna Identifikatzeko Boletina aurkeztu beharko da, bai eta titularraren deklarazioa ere dagokion datu-basean erregistra dadin.\nEGIAZTATZEA GAINDITZEN DENERAKO ETIKETA\nEGIAZTATZEA GAINDITZEN EZ DENERAKO ETIKETA\nPISATZE-TRESNA EZ-AUTOMATIKOEN GEHIENEKO AHALMENA MUGATZEKO ETIKETA


Landare igokari, zuhaitz eta zuhaixketarako euskarriak | Consumer\nLandare igokari, zuhaitz eta zuhaixketarako euskarriak\nApaingarria den arren, euskarri horiek aukeratzeko irizpiderik garrantzitsuena erabilgarritasuna da.\nLandare igokariak, loreontzi txikiak edo zurtoin luzeko espezieak ohikoak dira edozein lorategi edo terrazatan, baina bertikalak direnez, hauskorrak dira haizearen eta beste eragile batzuen eraginez. Kanpoko elementu horiek edo beren pisuak alearen hazkundean eragin negatiborik izan ez dezaten, komeni da euskarri batzuk erabiltzea, hala nola gidak, tutoreak edo jasogailuak, haren garapena zuzendu eta berresteko.\nGidak eta tutoreak\nLurrean iltzatutako gidari edo tutore formako euskarriak batez ere zuhaitz txikientzat eta loreontziko fruta-arbolentzat erabiltzen dira. Banbuzko kanaberak dira gidaririk egokienak, jatorri naturala, elastikotasuna, arintasuna eta erresistentzia direla eta. Lurrarekin denbora luzean kontaktuan egon arren, ez dira deskonposatzen.\nTransplantea egin aurretik lurrean sartzea komeni da, landareen sustraiak kaltetu ez ditzaten. Horiek gidarietara lotzen dira, zortzi formako begizta bidez. Lotura horiek makal gelditu behar dute, enborra lodiago dagoenean korapilatu beharrik ez izateko. Gainera, tarte bat utzi behar da agerraldi berrietarako.\nEuste-eraztunei dagokienez, elementu horiek asko hazten diren espezieei eusteko erabiltzen dira, hala nola lirioei eta heliotropoei, eta denborarekin alboetara makurtzeko joera dute.\nTrepaderak eta burdin sareak\nEspezie igokariek, hala nola buganvillak, huntzak, madreselbak, jasminak, usain-ilarrak edo poetaren begiak, gidarien edo tutoreen ordez, trepaderak, saretak edo hainbat forma, material eta diseinutako saretak behar dituzte. Horrela lurretik altxatu eta igo egiten dira.\nElementu horietako batzuk loreontzietan ere jar daitezke.\nElementu horietako batzuk, hala nola piramideak, ziriak, espiralak edo arku metalikoak, loreontzietan edo loreontzietan jar daitezke. Landareak kanpoan badaude, materialak sendoa izan behar du landareen pisua jasateko eta eguraldi txarra jasateko.\nEspezie handienentzat, bizkarraldeak, burdin sareak eta saretak erabiltzen dira. Igokariak fatxadan jartzen badira, hormatik 5 zentimetrora egon behar dute gutxienez. Distantzia horri eusteko, tope-moduko egurrezko takoak jar daitezke.\nSareta duten lore-askak landare igokarien hazkuntza zuzentzeko beste aukera praktiko eta apaingarri bat dira. Lorontzia zurezkoa bada eta sail iraunkorrak izan behar baditu, pintura ekologikoko geruza bat ematea komeni da, kanpoko agenteetatik babesteko. Gainera, ontziak ez badu hustubiderik, egin egin egin beharko dira.\nburdin hesi Igokariak saretak


Etxebizitzako laguntza - Seguros Bilbao\nEstalita, gertatzen dena gorabehera\nZure etxerako behar dituzun zerbitzu guztiak\nZure eskura jartzen ditugu profesional onenak, etxean izan dezakezun edozein ezustekorako, edozein ordutan. Horrez gain, ezustekoak eragin txikiena izatea bermatuko dugu, eta doako zerbitzuak eskainiko dizkizugu, konpondu bitarteko itxaronaldia erosoa izan dadin.\nEgunean 24 orduz, urteko 365 egunak\nLehentasunezko zerbitzuetan: iturgintza, argindarra eta sarrailgintza\nLaguntza ezbehar kasuan\nIturgintza · Elektrizitatea · Beiragintza· Sarrailagintza · Zurgintza · Lorezaintza · Antenak · Etxetresna elektrikoak · Igeltserotza · Telebista eta bideoak · Pintura · Pertsianak · Moketatzea · Parketak · Metalurgia · Tapizeria · Bernizak · Kontratistak · Garraio txikiak · Garbiketa.\nGaldara apurtzen bada, teknikari kualifikatu bat bidaliko dizugu etxera, arazoa konpontzen saiatzeko. Zerbitzua urtean behin erabil dezakezu. Bidaiaren kostua eta 2 orduko eskulana daude barne.\nEzin bazara etxetik atera edo sartu, giltzak galdu dituzulako, lapurtu egin dizkizutelako edo atea bortxatu dutelako, eskura izango duzu sarrailagile bat etxera joateko eta sarraila konpontzeko.\nArgindarrik gabe gelditzen bazara, langile bat bidaliko dizugu arazoa ahalik eta bizkorren konpontzeko eta argindarra berreskuratzeko. Bidaiaren kostua eta 3 orduko eskulana daude barne.\nEzbehar bat eta gero etxebizitzarako sarbidea egokia bada, zure eskura jarriko ditugu prestatuta dauden segurtasuneko langileak, doan, 48 orduz.\nEtxebizitzaren ziurtagiri energetikoa\nAgiri hau lortzeko beharrezko baldintzei buruz aholkatzen dizugu. Gainera, eskatzen baduzu, profesional bat bidaliko dizugu etxera ziurtagiria igor dezan, lehentasunezko baldintza ekonomikoetan.\nTelebista eta erreproduzitzaileen ordezkapena\nOrdezko telebista edo erreproduzitzaile bat ematen dizugu zureak ezusteko batean kaltetzen badira. Behar adina denbora izango dituzu, zureak konpondu arte. Zerbitzua erabil dezakezu lanegunetan, 9:00etatik 18:00etara.\nHotela, jatetxea eta garbitokia\nGastuak ordainduko dizkizugu ezbehar bat dela eta etxe, sukalde edo garbigailu gabe gelditzen bazara eta hotel, jatetxe edo garbitoki baten zerbitzuak behar badituzu.\nHotelak eta tren eta hegazkinetako txartelak erreserbatzea\nBidaia bat egin behar baduzu eta garraio eta ostaturako erreserbez ahaztu nahi baduzu, geuk egingo ditugu. Zerbitzua eska dezakezu lanegunetan, 9:00etatik 18:00etara.\nZure zalantza guztiak argitzen ditugu, besteak beste: edozein herrialdetara bidaiatzeko baldintzak (txertoak, bisak eta osasun gomendioak), eremu nazionalean zein nazioartean dauden tailerrak eta kontzesionarioak auto eta motoetarako, larrialdietarako telefonoak, enbaxadak eta kontsulatuak.\nAurkitu zerbitzu hau hemen...


Aqua Aurreordainketa Txartela | BBVA\nBBVA Aqua Aurreordainketa Txartela\nAdimentsua, kargagarria eta are seguruagoa.\nBirkargatu behar duzun dirua, kosturik gabe.\nZenbakirik gabeko aurreordainketa txartela, zure datuak eta zure dirua babesteko.\nErabili diru-zorro baten gisara\nDiru-zorro baten gisara funtzionatzen du: birkargatutako dirua bakarrik gastatzen duzu.\nZure aurreordainketa txartelarekin ordaintzeko, behar duzun diruarekin birkargatu behar duzu aurretik. Horrela eskuragarri den saldoa bakarrik gastatuko duzu. Nahi beste aldiz birkarga dezakezu, kosturik gabe.\nBirkargatu zure txartela app-aren bidez, bbva.es webgunean, BBVA kutxazainetan, bulegoetan edo 900 102 801 zenbakira deituta.\nAukeratu 6 € eta 1.000 € bitarteko zenbateko bat. Diru hori txarteleko saldoari gehituko zaio.\nEgin zeure erosketak txartelean den saldo erabilgarria agortu arte.\nEz duzu aurkitzen zure aurreordainketa txartela? Itzali zure mugikorretik eta piztu agertzen denean.\nBegiratu zertan xahutzen duzun gehiago eta mugatu zure txartelaren erabilera bidaietan edo online erosketetan.\nLortu zure Aqua Aurreordainketa Txartela %100ean online bidez.\nAqua zordunketa txartelak 5 €-ko urteko komisioa du jaulkitze eta mantentzeagatik.\nAqua aurreordainketa txartelarekin dirua ateratzeak komisio hauek ditu:\nEspainiatik kanpoko kutxazainak: %4,5 (gutxienez 3 €).\nAurreordainketa txartelak asegurua barne du?\nZordunketa edo kreditu txartelaren CVV (Card Verification Value) kodea erabiltzen da txartelaren jabea erosketa egiten duen bera dela egiaztatzeko. Kode hori txartel fisikoaren atzealdean egon ohi da inprimatuta.\nSegurtasun geruza bat gehiago izateko, Aqua txartelek CVV dinamiko bat dute. Kode hori online erosketa bakoitzean sortzen da, eta soilik 5 minutuz dago erabilgarri. Horrela, zure dirua oraindik babestuago dago gerta daitezkeen iruzur edo zibererasoen aurrean.\nAqua Aurreordainketa Txartela kontratatu aurretik jakin beharreko informazio garrantzitsua\nAraudiaren arabera, Aqua Aurreordainketa Txartelaren kontratu aurreko informazioa nahiz aurretiko infomazioa biltzen duen dokumentu hau bidali behar dizugu, txartelaren baldintzak ezagutu eta erabakia jakinaren gainean har dezazun.


Konfinamenduaren harriak (+ lehiaketatxoa) — Eibar.ORG | Eibarko peoria\nHemen zaude: Hasiera / Blogak / Sosola / Konfinamenduaren harriak (+ lehiaketatxoa)\nKonfinamenduaren harriak (+ lehiaketatxoa)\nEnrike Gisasola 2020/04/03 19:20\nXX. mendea azkenetan zela, nekazarien arteko mintegi bat egin zen Europa erdialdean . Konfinamenduaz aritu ziren ertz guztietatik joandako laborariak. Neguan abereak ikuiluetan istea zegoen ezbaian, nekazaritza ekologikoaren arautegi dinamiko bezain elastikoaren eztabaidaren testuinguruan. Iparreko abeltzain atlantiarrak baietzean, hegoaldeko mediterranearrak ezetzean. Euskal Herriko ordezkari gizajo ikaratua, talo-begiekin, nahikoa lan ekarpen baliagarriren bat egiteko.\nGogoan dituzue Harriketarrak? Aspaldiko marrazki bizidunak bai. Pedro, Pablo, Wilma eta enparauak harrizko trepetxuz inguratuta bizi ziren neolitiko bete betean. "Picapiedras" ezizena jasotzeko boleto guztiak erosten nabilela jakinean, hona beste adibide bi aldatzera nator neolitikoa XX. menderarte luzatu zuten hargin haiek dibulgazio-saio hau eta gehiago ere irabazita dutelakoan.\nInguru hauetako negu heze, hotz eta luzeak aberea ikuiluan sartzera behartzen du abeltzaina. Eguraldiaren gaiztakeriaz gain, paraje malkar hauetan abelburu handien apatxek lursailak zulatu eta hondatzen dituzte. Horrezaz gain, belardiak ere deskantsua behar du udaberrian indarberrituta etorri dadin. Ondorioz, ganadua neguan konfinatzeko ohitura izan da baserrietan. Kortan, buru bakoitza bere tokia izaten du etzateko eta jateko bere aska, edo ganbela. Azken hau munta handikoa da, zergatik eze animalia udan bildutako belar ondu preziatuarekin mantenduko denez, ezin da gramorik ere galdu hankapeetan. Beraz, ondo itxi behar da behi edo txahalaren lepoan bazka-galerarik ez egoteko. Horra beheko argazkian, aspaldikoek inguruak eskeinitakoarekin aurkitutako aterabidea: harrizko ganbela. Sinesgaitza den arren, adardunak asmatzen zuen burua sartu eta ateratzen hain tarte estutik, lepoa berak zekien bezela bihurritzen, gosea lagun.\nDespedidarako birus-itxiladia arintzeko lehiaketa xumea:\nEa nork asmatzen duen beheko irudiko harlauza landuaren erabilpena zein zen. Gurean bi daude horrelakoak. Egun, itxitura modura berrebilita badago ere, ez da hori bere jatorrizko funtzioa ( abereak ez dira aparte orain ere).\nAsmatzaileari lagunarteko ogi-gaztai-sagardo otordua. Etxealdia amaitu bide denerako, jakina. Eutsi goixari!!!\nHolan? Pista barik??? XD\nEzta idearik bez!\n1. pisotik kortarako kakalekua? (hala bada, Sosola luxusko mantsiñua izango zuan bere sasoian! Komun bi!!\nKaka kortan neguan eta artotzan edo pikupian egiten zuan oin 25 urte eskas komun barrixa egin zan arte. Oker habil. Ganadua zuan basarrixaren zentrua eta harrixori be eurekin zerikusia daka. Konfinatziakin be bai.\nPresbizia eta zuzentzaile madarikatuari baimena eskatuta pista bat:erromara\nErromara-atia lotzeko, sokaren bat sartzeko begixa edo?\nErromara-atiarekin bai lotuta jaok baina oindiok ez dok zuzena. Erromaria irudikatu eta baietz jirau erantzuna.\nHarri zapala beheian gaiñian, horizontal, eta erromarian ardatza zulo horretan bertikal sartuta, atiak bueltia emon deixan??\nHori dok-eta!!!! Erromararen bisagra edo jiratorixua. Hurrengo artikuluan luzeago.\nBirusera egokitzen garanerako sardaua freskatuta eta gaztaia ondo onduta egongok oingo martxan. Heuk nahi duanianian, nahi duanakin eginik buelta bat prisa bakua\nBiba! Hurrengo artikuluan zain.\nEz zan hain zaila ba! XDD\nZe diametro dauka zuloak? Baserriko gauzez ez dakit ezer, irudikatu ahal izateko\nDiametroa 15zm ingurukoa. Harriaren sendueera 7zm, luzera 1m eta zabalean 50zm.\nSosola on Konfinamenduaren harriak (+ lehiaketatxoa)\nBea on Konfinamenduaren harriak (+ lehiaketatxoa)\nasier on Konfinamenduaren harriak (+ lehiaketatxoa)\nOier Gorosabel on Konfinamenduaren harriak (+ lehiaketatxoa)\nOier G on Konfinamenduaren harriak (+ lehiaketatxoa)


Eztabaida 26650 Bateria Vs 18650 Bateria - Hoppt Bateria\nHasiera / Bloga / Topic / Eztabaida 26650 Bateria Vs 18650 Bateria\n18650 bateriaren eta 26650 bateriaren arteko desberdintasun nagusien berri jakin nahi baduzu, orrialde egokiara iritsi zara. Hemen, bi bateria hauei buruzko guztia ezagutuko duzu. Gainera, gida honek 18650 bateria edo 26650 bateria zein den zure aplikaziorako aukera egokia den erabakitzen lagunduko dizu. Hala ere, bateria ezaguna denez, baliteke 18650 bateriaren errendimenduei eta haien konparazioari buruz gehiago jakin nahi izatea, hala nola 18650 2019ko edukiera handiena eta 18650 litioko bateria eta 26650 litioko bateriaren arteko aldea.\n18650 bateriaren eta 26650 bateriaren arteko desberdintasun nagusien berri jakin nahi baduzu, orrialde egokiara iritsi zara. Hemen, bi bateria hauei buruzko guztia ezagutuko duzu. Gainera, gida honek 18650 bateria edo 26650 bateria zein den zure aplikaziorako aukera egokia den erabakitzen lagunduko dizu.\nSarean bateriak bilatzen dituzunean, ziur asko merkatuan dauden bateria mota asko aurkituko dituzula. Zalantzarik gabe, litio-ioizko bateriak edo bateria kargagarriak nahiko ezagunak dira egun, gaitasun eta deskarga-tasa handiagoa dutelako. Gailu elektronikoetarako erabili ohi dira, batez ere eramangarrietarako eta ibilgailu elektrikoetarako ere. Harrigarria bada ere, haien erabilera aeroespazialen eta militarraren aplikazioetan ere ikusten da.\nGainera, bateria kargagarri asko daude, 14500, 16340, 18650 eta 26650 bateria kargagarriak barne.\nPila kargagarri guztien artean, beti dago nahasketa etengabea 18650 kargagarri eta 26650 kargagarrien artean. Hori guztia, bi bateria hauek modan dauden gaiak direlako vaping eta linterna munduan. Horrela, flashaholic edo bapera bazara, baliteke bi bateria mota hauen berri izatea. Gida honek nahasmena argitzen lagunduko dizu, bi bateria horien arteko desberdintasun nagusi guztiak zehatz-mehatz esanda.\nZein da 18650 eta 26650 bateriaren arteko aldea\nHemen, 18650 eta 26650 bateria kargagarriak desberdinduko ditugu hainbat faktoreren arabera.\n18650 litio-ioizko bateria kargagarrirako, 18 mm-ko diametroko 18 euskarri eta 65-k 65 mm-ko luzera dute eta 0k bateria zilindrikoa dela adierazten du.\nBestalde, 26650 litio-ioizko bateria kargagarrirako, 26k 26 mm-ko diametroa adierazten du, 65ek 65 mm-ko luzera eta 0k bateria zilindrikoa adierazten du. Tamaina dela eta, linterna txiki bati ere potentzia handia emateko gai dira.\nBeraz, bi bateria horien arteko desberdintasun nagusia diametroa da. Ikus dezakezunez 26650 bateriak diametro handiagoa duela 18650 bateriarekin alderatuta.\nOrain, edukiera dator. Beno, 18650 litio-ioizko bateria kargagarrien edukiera 1200mAH - 3600mAh ingurukoa da eta bateria horien edukiera vape box mods gehienek onartzen dute, hau da, kutxa erregulatutako mods eta mech mods barne.\n26650 litio-ioizko bateria kargagarriei dagokienez, 18650 bateriaren aldean edukiera handia dute eta, beraz, kargaren artean denbora luze samarra ahalbidetzen dute. Haien gaitasun handia dela eta, VV vape box mods-etan erabil daitezke.\n18650 litio-ioizko bateria kargagarri gehienek 4.4 V-ko gehienez kargatzen dute. Baterien karga-korrontea bateriaren edukiera baino 0.5 aldiz handiagoa da. 18650 litio-ioizko bateriak bezala, 26650 bateriek Litio Manganeso Oxidoa izeneko kimika du zelula bakoitzeko 3.6 eta 3.7 V bitarteko tentsio nominalarekin. Hala ere, iradokitako gehienezko karga-tentsioa 4.2 V-koa da.\nHauek dira 18650 eta 26650 bateriaren arteko desberdintasun nagusiak ezagutu behar dituzun bateria mota kargagarriak erosi aurretik.\nZein bateria gustatuko litzaizuke hobeto, 26650 bateria edo 18650 bateria\nOrain, hurrengo kezka nagusia zein den hobea da 26650 bateria edo 18650 bateria. Orduan, galderaren erantzun sinplea zure beharren eta eskakizunen araberakoa da.\nGaur egun, 18650 litio-ioizko bateria kargagarriak gaur egungo goi-teknologiako linternarako bateria-iturri oso famatuak dira, bateria hauek potentzia handia baitute. Kontuan izan 18650 bateria estiloak eta tamainak alda daitezkeela fabrikatzaile batetik bestera. Berri ona da industria 18650 bateriaren tamaina estandarizatzen saiatzen ari dela. Gainera, 18650 litio-ioizko bateria kargagarriak ez daude izozte azpiko tenperaturan modu egokian exekutatzeko diseinatuta.\nBestalde, 26650 litio-ioizko bateria kargagarriak ahalmen handikoak dira eta errendimendu handiko bateriak dira, kontsumo handiko gailuetarako potentzia bikaina eskaintzeko diseinatua.\nLitio-ioizko bateria kargagarri hauek aukeratzeko orduan kontuan hartu ditzakezun gauza batzuk daude. Honek zure aplikaziorako egokia aukeratzen lagunduko dizu:\n· Irakurri bateria erabili nahi duzun gailu elektronikoaren edo aplikazioaren jarraibideak eta jarraibideak erosketa egin aurretik. Horrek tentsioarekin eta bateragarritasunarekin lotutako informazioa emango dizu eta zure gailurako egokia erosiko duzula ziurtatuko dizu.\n· Bateriak ekologikoak zure lehentasuna izan behar dira, zure osasunerako eta ingurumenerako ere onak baitira.\n· Kontuan izan behar duzun beste faktore bat iraunkortasuna da, ez duzulako beste bateriarik erosi nahi urtea amaitu baino lehen.\nKontuan izan puntu hauek litio-ioizko bateria kargagarriak erosten ari zaren bitartean. Honek zure aplikaziorako edo elektronikorako erosketa eskubidea egiten lagunduko dizu.\nGainera, gogoratu litio-ioizko baterien etiketetan ikusiko dituzula beste bi termino: babestuta eta babestuta.\nBabestutako bateriak zirkuitu elektriko txiki batekin datoz, zelulen ontzian txertatuta dagoena. Zirkuitua bateria hainbat arazoetatik babesteko diseinatuta dago, hala nola tenperatura, gainkarga, korronte gehiegi edo korronte azpitik.\nBestalde, babesik gabeko pilek ez dute zirkuitu txiki honekin baterien ontzian. Horregatik, bateria hauek edukiera eta korronte gaitasun handiagoa dute babestutakoekin alderatuta. Hala ere, babestutako bateriak seguruagoak dira zure aplikazio eta gailuetarako.\nErabili al ditzaket 26650 bateria eta 18650 bateria batera\n26650 eta 18650 bateriak erabil daitezke haien tamainako bateria behar duten aplikazio eta gailu mota guztietarako energia emateko. Baterien eta gailuen zehaztapen eta ezaugarri desberdinak direla eta, zure helburu eta beharretarako egokia den zehaztu behar duzu.\nBada, 18650. hamarkadako litio-ioizko bateria kargagarriak bakarrik edo beste bateria batzuekin ere erabil daitezke, 26650 bateriak barne, bateria-paketeak eta gailu bat kargatzeko erabiltzen diren energia-bankuak edo gailuak eraikitzeko. Beraz, helburuaren arabera, 26650 eta 18650 bateria batera erabil daitezke.\nHala ere, bi bateria hauek aukera ezin hobea dira linterna, linterna eta vaping gailuetarako.\nAurrekoa: Litio ioizko bateriaren anodoaren eta katodoaren materialaren sarrera\nHurrengoa: Litio ioizko bateriaren anodoaren eta katodoaren materialaren sarrera


Espainiako bandera udaletxean eta areto nagusian jarri beharko da - Oñati - Goiena.eus\nEspainiako bandera udaletxean eta areto nagusian jarri beharko da\nIrati Goitia 2013-09-25 19:49\nEuskal Autonomia erkidegoko auzitegi nagusiko administrazioarekiko auzi salak eman du epaia eta Espainiako bandera udaletxeko fatxadan eta areto nagusian jarri beharko da. Bihar izendatuko dute organo betearazlea osoko bilkuran eta ordutik bandera jartzeko bi hilabete izango dituztela interpretatzen dute Udaletik.\n2011ko abuztuan, Espainiako Gobernu ordezkariak eginiko errekerimendua jaso zen udaletxean. Hor zehazten zen udaletxeko fatxadan eta barrualdean preferentziazko toki batean jarri beharko zela Espainiako bandera.\nGaia auzi bidean sartu zen, Estatuko Abokatuak auzi-helegitea jarri zion-eta Udalari. Hala, ia bi urte joan dira maila ezberdinetako epaitegietan errekurtsoak jarri eta gaia berraztertzen. Azkena, Euskal Autonomia Erkidegoko auzitegi nagusiko administrazioarekiko auzi salaren sententzia izan da. Horren arabera, Espainiako bandera udaletxeko fatxadan eta areto nagusian jarri beharko da.\nBiharko Osoko Bilkuran izendatuko dute gai honetako organo betearazlea nor izango den, hau da, nor izango den arduraduna. Behin hori erabakitzean, bandera jartzeko bi hilabeteko epea izango dutela interpretatzen dute Udaletik. Bestalde, gaiaren jarraipena egiteko lan talde bat eratu dute.


agertoki - Literatura Terminoen Hiztegia\nAntzerkiaren errepresentazioa gertatzen den antzokiko edo antzezteko lekuko gune jakina da; aktoreek errepresentazioa egiteko erabiltzen dutena, alegia. Orokorki, antzerti lanaren fikziozko giroa eratzen duen elementu multzoak osatzen du agertokia: dekoratuak, tramoiak, eta abar. Leku irekietan, behin-behineko oholtza izan liteke agertokia, hala nola, herri antzertian; eta hiri edo herriko plaza batean edo kalean edota belardian kokatzen da oholtza hori. Ikusleak agertokiaren aurrean daude, eta eserleku ilara zuzenak jartzen dira, edo zirkulu erdia osatuz. Hurbilenik dauden ikusleak baino gorago izan behar du agertokiak, denek ikus dezaten. Atzean, antzezle edo jokalarien bastidorea ezkutatzeko harresia edo oihalak egoten dira.\nMusika joleak agertokiaren aurrean, behean, kokatzen dira, eta atzean ere bai zenbaitetan, edota, zuberotar pastoraletan bezala, atzean eta goian. Antzoki esta lietan, aurrean edo atzean koka daiteke musikarientzat leku bat. Italiar antzokietan, aurrean egoten da, eta beherago, musika joleak ikusten ez direlarik. Leku estalie tan, apaingarri tresnak gordetzeko eta ekitaldien arteko tarteak egiteko, agertokia ren aurrean oihal bat heda daiteke.\nAgertokira sartzeko, bizpahiru ate dituzte jokalariek, italiar erako antzokietan. Europako agertoki gehienetan, bi sarrera nagusi daude, ezkerrean parkea eta eskuinean patioa. Aurretik eta erditik ere sar daiteke. Zuberotar pastoraletan, ager tokiko ezkerraldean onen edo khiristi en ate edo oihal sarrera urdina dago, eta eskui nean gaiztoen edo türk en ate gorria; erdian, zeruko sarrera zuria dago, eta hortik azaltzen dira elizgizonak eta aingeruak eta hortik ateratzen ere hildako onak.\nIkus, halaber, A NTZOKI .